הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 127, 2018-02-21 09:30

סתיו שפיר: אנחנו נפתח את ישיבת ועדת השקיפות.

סתיו שפיר: תקופה מעניינת שקשה לעשות בה דיונים בכנסת, להמשיך את העניינים השוטפים, אבל אנחנו מתעקשים להמשיך אותם בכל זאת.

סתיו שפיר: נמצא איתנו היום מנכ"ל משרד התרבות והספורט, עורך הדין יוסי שרעבי, אנחנו מאוד מברכים אתכם על כך שאתם מצטרפים אלינו למדד השקיפות.

סתיו שפיר: המדד הזה שאנחנו עושים היום הוא חלק ממדד שקיפות בכל משרדי הממשלה, מגיעים אלינו מנכ"לי המשרדים כדי להציג מה עושה המשרד בתחום השקיפות.

סתיו שפיר: אנחנו הכנו סדרה של קריטריונים בשיתוף עם היחידה הממשלתית לחופש המידע במשרד המשפטים, בראשותה של רבקי דב"ש.

סתיו שפיר: הקריטריונים האלה מסתכלים הן על שקיפות מול הכנסת והן על שקיפות מול הציבור.

סתיו שפיר: ברמת הכנסת מדובר פה בשאילתות, במענה לפניות של חברי הכנסת, היכולת שלנו לעשות פיקוח פרלמנטרי על מה שקורה במשרד, וברמה הציבורית, כמובן, מענה לפניות חופש מידע, הנגשת מידע לציבור באופן כללי, שיתוף ציבור ודברים מהסוג הזה.

סתיו שפיר: שלחתם לנו את המצגת ואנחנו באמת נעבור על הפרטים.

סתיו שפיר: אני אבקש ממך, אדוני המנכ"ל, להתחיל מלעבור על הפרטים של המצגת ולתת לנו הסברים על מה נעשה וגם להציג את החזון שלכם, איך אתם רואים את תחום השקיפות בכלל במשרד ומשם נעבור לכמה שאלות שיש לי ושאלות שיהיו ליחידה ולנציגי ארגוני החברה האזרחית.

יוסי שרעבי: ברשותך, יושבת ראש הוועדה, אם אפשר בכל זאת, אם את מרשה לי, אני הייתי רוצה להתחיל אחרת.

יוסי שרעבי: אני אספר משהו על מה שקורה במשרד בכל מה שקשור בעולם של שקיפות, חופש המידע וכן הלאה ומה אנחנו עשינו בשנה האחרונה גם לאור הדברים שאת אמרת לגבי החזון של המשרד והדרך שבה הוא רואה את היישום בתחום הזה והדרך שבה הוא מתמודד עם זה ואחרי זה אנחנו נדבר על הנתונים ואיך אנחנו מצמצמים פערים ומה אנחנו עושים.

יוסי שרעבי: עמי גם הצוות שנמצא כאן לידי, נמצא כאן ערן כרמון, שהוא אחראי אצלנו על כל הנושא של המידע, הטכנולוגיה, נמצאת כאן הדר שהיא בתפקיד חדש, היא אחראית על חופש המידע במשרד, תיכף אנחנו נציג את זה.

יוסי שרעבי: נמצא כאן גיא שהוא ראש המטה שלי ומי שמלווה את זה מקרוב מטעמי, כי חופש המידע עבר באופן אינטנסיבי ללשכת המנכ"ל כחלק מהרצון שלנו לתעדף את זה בתוך המשרד ותיכף אני אסביר גם למה.

יוסי שרעבי: אני רוצה לומר שבקדנציה שלנו, במשמרת שלנו, אנחנו התחלנו את המשמרת במציאות שבה למעשה נושא חופש המידע היה מטופל כביכול על ידי דוברות המשרד והיה תחת דוברות המשרד.

יוסי שרעבי: דוברות המשרד גם הייתה קצרה מאוד בכוח אדם ואנחנו נמצאים במשמרת שבה המשרד הזה גדל באופן דרמטי בהיקפי הפעילות שלו וכתוצאה מזה אנחנו גם נחשפים להרבה מאוד פניות של חופש המידע.

יוסי שרעבי: המספרים גדלים פי כמה וכמה ממה שהיה בעבר, בין השאר כתוצאה מזה שהצטרפו אלינו יחידות נוספות שהן יחידות בעלות פרופיל תקשורתי מאוד גבוה, כמו יחידת לפ"מ שהצטרפה למשרד וכתוצאה מזה גם הרבה מאוד שאלות והרבה מאוד תהיות והרבה מאוד קושיות והרבה מאוד פניות שקשורות ללפ"מ.

יוסי שרעבי: כמובן מרכז הסברה שהצטרף אלינו, הוא לא היה בקדנציה הקודמת במשרד התרבות והספורט, השנה הוא במשרד התרבות והספורט.

יוסי שרעבי: מרכז ההסברה הוא המרכז שעושה את כל הטקסים הממלכתיים במדינת ישראל ובאמצעות המרכז אנחנו גם ניהלנו בשנה שעברה הייתי רואה על 50 לאיחוד בירושלים והשנה אנחנו עושים את אירוע ה-70 למדינת ישראל.

יוסי שרעבי: ולזה תוסיפי את העובדה שהמשרד גדל באופן דרמטי בהיקפי הפעילות שלו וגם בתקציבים שלו וצפוי לגדול באופן דרמטי השנה פי כמה וכמה כתוצאה מהעברת כל תקציבי הטוטו למשרד לחלוקה.

סתיו שפיר: מה התקציב שלו של השנה הנוכחית?

יוסי שרעבי: התקציב של המשרד בתחילת המשמרת שלנו, ספורט ותרבות ביחד, נשק למיליארד שקלים, הוא עכשיו נושק לשלושה מיליארד שקלים.

סתיו שפיר: עכשיו זה 18' או 19'?

יוסי שרעבי: 19'.

יוסי שרעבי: ב-19' הוא יישק לשלושה מיליארד, השנה הוא קרוב לשני מיליארד, אבל המעבר של הטוטו אלינו מקפיץ אותו באופן דרמטי.

יוסי שרעבי: כל הדברים האלה ביחד כמובן, גם המשרד הוא משרד מאוד תקשורתי, כמו שאתם יודעים, אני לא מחדש שום דבר, ויש המון פניות.

יוסי שרעבי: הדוברות של המשרד כללה בנאדם וחצי בתחילת המשמרת שלנו, כלומר הבנאדם וחצי שגם היה במילוי מקום שגם מתעסק בחופש המידע, גם מתעסק עם הדוברות, גם מתעסק עם דברים אחרים.

סתיו שפיר: היום מי רכז חופש המידע?

יוסי שרעבי: אנחנו עשינו שינויים במשרד.

יוסי שרעבי: קודם כל עיבינו באופן דרמטי את הדוברות של המשרד שכוללת היום ארבעה אנשים ולא בנאדם אחד.

יוסי שרעבי: ובי"ת, אנחנו החלטנו שאנחנו לחופש המידע לוקחים בנאדם שזה כל עיסוקו במשרה מלאה.

יוסי שרעבי: זה כל תפקידו, זה כל עיסוקו - - -

סתיו שפיר: כפוף למי?

יוסי שרעבי: הכפפנו אותו למנכ"ל המשרד, הכפפנו אותו אליי.

יוסי שרעבי: גם בגלל החשיבות, גם בגלל הרגישות וגם בגלל שאנחנו רוצים לתעדף אותו, גם בגלל שאנחנו רוצים לצמצם פערים.

יוסי שרעבי: כי מה שקרה במעלה הדרך, גם כתוצאה משתי המגמות שאני תיארתי עכשיו, פעם אחת הבולטות של המשרד, יחסי הפעילות שלו והפניות האינסופיות שצמחו וגדלו במספרים גדולים מאוד, ומצד שני כוח אדם שלא יכול לתת את המענה הזה יצרו פערים שאנחנו היינו חייבים לצמצם אותם.

יוסי שרעבי: ולכן היה ברור שבצד זה שאנחנו מתגברים את כוח האדם אנחנו צריכים לשים בנאדם שזה יהיה תפקידו, שיבין את המערכת, יהיה כתובת, ייתן את המענים ויצמצם פערים.

יוסי שרעבי: עשינו את זה באופן מסוים כבר לפני שנה, אבל זה עדיין לא נתן את המענה המלא ואז גם הייתה הפנייה שלך, המלצה של הוועדה בראשותך שבאה ואמרה שצריך לתת משקל לעיסוק הזה ושיהיה בנאדם שזה עיסוקו, בזה הוא יעסוק, גם לא צריך להיות חלק מהדוברות.

יוסי שרעבי: הייתה גם אמירה כזו - - -

סתיו שפיר: זה נוהל גם של היחידה הממשלתית של חופש המידע.

יוסי שרעבי: אז כן, אז אנחנו אימצנו את המסקנה הזאת.

יוסי שרעבי: זה מה שעשינו, ובחרנו את הדר, כמה זמן כבר, הדר?

הדר נציב: שלושה חודשים.

יוסי שרעבי: שלושה חודשים, שזה כל מה שהיא עושה והיא לאט לאט מצמצמת פערים.

יוסי שרעבי: אז זה לטובת הפתיח באופן כללי לגבי מה שקורה במשרד ועכשיו קצת למספרים.

סתיו שפיר: אז בואו נעבור על המצגת, לכולם יש את זה.

סתיו שפיר: אין כאן דברים נורא מורכבים, אפשר לקרוא את המספרים.

יוסי שרעבי: נכון.

יוסי שרעבי: יש כאן נתונים מ-2015 ל-2017, אנחנו רואים שלפחות - - -

סתיו שפיר: לגבי בקשות חופש מידע אנחנו רואים שב-2017 – 30% שטרם הסתיים, 63% - - -

יוסי שרעבי: רק נתע

יוסי שרעבי: כב על ה-30% שטרם הסתיים, אנחנו רוצים להסביר מה זה ה-30% שטרם הסתיים.

סתיו שפיר: איזה סוג של בקשות - - -

יוסי שרעבי: יש בקשות שמגיעות בעיקר מעורך דין אלעד מן, אנחנו גם הגשנו בקשה שיתעדפו את הבקשות בגלל הנושאים שיש לנו, בגלל שהדר עכשיו עסוקה בלצמצם את הפערים.

יוסי שרעבי: רוב הבקשות זה בקשות לפרוטוקולים, מסמכים, נסיעות לחו"ל של השרה - -

סתיו שפיר: פרוטוקולים של מה?

יוסי שרעבי: - - הייתה בקשה גם לגבי מסמכים של ניגודי עניינים של יועצים שהמשרד מעסיק, התקשרויות רגישות עם ספקים, כל הדברים האלה עכשיו נמצאים - - -

סתיו שפיר: יש לכם התקשרויות רגישות?

יוסי שרעבי: לא, אבל ככה הגדירו את זה, אם יש התקשרויות רגישות.

יוסי שרעבי: לא, אין לנו.

סתיו שפיר: אין בכלל?

יוסי שרעבי: אין, תגדירי מה זה - - -

סתיו שפיר: התקשרויות שלא רשומות?

ערן כרמון: יש אצל הקב"ט אחת שתיים שלא יוצאות החוצה.

יוסי שרעבי: מה זה התקשרות רגישה, תגדירו לי.

סתיו שפיר: חייבים להודות שזאת הגדרה חדשה שגם אנחנו גילינו רק לאחרונה, התקשרויות שלא מופיעות בדוח התקשרויות - - - את התנועה לחופש המידע?

נועה שליט: כן.

סתיו שפיר: תציגי את עצמך.

נועה שליט: אני עורכת דין נועה שליט מהתנועה לחופש המידע.

נועה שליט: הכוונה בהתקשרויות רגישות זה בקשה שהגשנו לכל המשרד שאומרת שהתקשרויות שאי אפשר לפרסם בשל אחד מהסייגים המופיעים בחוק חופש המידע אנחנו מבקשים, כמובן, לא לתת את הפרטים שאסור לתת, אבל כן לתת הסבר מהי אותה התקשרות.

נועה שליט: אם מדובר בספק שאי אפשר לפרסם, אז לתת מה אופי ההתקשרות, מה אופי הספק, זה מה שאנחנו ביקשנו.

סתיו שפיר: אז יש לכם שתיים כאלה?

ערן כרמון: אני לא יודע להגיד שתיים, אבל הן בודדות, אני לא - - -

סתיו שפיר: שקשורות באבטחה?

ערן כרמון: כן.

הדר נציב: בעקבות הפנייה הזאת זה עכשיו בטיפול.

הדר נציב: כמעט שאין, אבל אנחנו שלחנו את זה לטיפול וצריכים - - -

סתיו שפיר: אוקיי.

סתיו שפיר: מה לגבי הפרוטוקולים, איזה פרוטוקולים התבקשתם למסור?

יוסי שרעבי: את יכולה לעדכן, הדר?

הדר נציב: רק אני אתן רקע, יש את השוטף, המון פניות מעכשיו, ובאמת פניתי לארגון הזה כי היה חוסר שלם בפניות, כל פעם צצה לי פנייה חדשה, אז באמת עשינו סטטוס, הוא שלח לי הכל.

הדר נציב: יש התקשרות עם אלי קמיר - - -

יוסי שרעבי: ממשרד קמיר-בכר.

הדר נציב: כנסים בחסות המשרד, מוזמנים לאירועי יום העצמאות, מינוי חברי המועצה לקולנוע.

הדר נציב: בגלל שכל הפניות האלה הוגשו אליי לא מזמן כל הנושאים האלה בטיפול ואני בקשר עם אלעד, קשר שבועי.

הדר נציב: הוא מתעדף לי באמת מה החשיבות כדי שאני אוכל להספיק לתת לפי התעדוף שלהם גם.

יוסי שרעבי: האתגר כאן זה לצמצם את הפערים כדי שאנחנו נתחיל ליישר קו, ולכן הבקשה מעורך דין אלעד מן מהעמותה לבוא ולהגיד מה יותר דחוף לו ולפי הבקשות שלו הטיפול שלה יהיה עד שאנחנו נסגור את כל הפערים ו - - -

סתיו שפיר: יש לכם גם בקשות מהתנועה לחופש המידע שלא נענו.

הדר נציב: פה ביקשתם עד יולי.

סתיו שפיר: לא, ל-2017.

סתיו שפיר: עכשיו 2018.

הדר נציב: לא, אין בעיה, אני מסבירה, יש עוד המון בקשות חופש המידע פה, אבל הן בטיפול וגם עם התנועה הזאת אני בקשר, הם גם עשו לי את התעדוף כי היו הרבה פניות שהיה חור שאני לא הכרתי, שלחו לי הכל.

הדר נציב: מעבר לדברים שאני הכרתי היו עוד דברים מהעבר.

הדר נציב: הם גם עשו לי תעדוף, אני בקשר איתם, נותנת להם סטטוס של איפה כל הדברים עומדים והרוב בטיפול.

יונתן ברמן: יש שתי בקשות של פורום מוסדות תרבות ואמנות ש - - -

סתיו שפיר: שהן בקשות לדעתי מ-2011 לא?

יונתן ברמן: 2017.

יוסי שרעבי: איזה בקשות של מוסדות תרבות ואמנות?

יונתן ברמן: שתיים מאוקטובר, אחד מה-3 באוקטובר - - -

יוסי שרעבי: איזה בקשה יש להם?

יוסי שרעבי: הם לא צריכים לבקש בקשה, הם בדרך כלל מקבלים מה שהם רוצים, אבל לא משנה.

סתיו שפיר: מי אתה?

יונתן ברמן: אני עורך דין יונתן ברמן, מייצג את פורום מוסדות תרבות ואומנות.

יונתן ברמן: יש בקשה אחת מ-3 באוקטובר שבה בעצם מה שהתבקש זה מידע לגבי עררים ובקשות לעיון מחדש שהוגשו על ידי גופים לגבי החלטות התמיכה שלהם, המלצות של מדורים שונים במועצה הישראלית לתרבות ואמנות, דיונים והחלטות של ועדות התמיכות.

יונתן ברמן: ובקשה נוסף, מה-24 באוקטובר, שבה התבקש מידע שלטעמי - - -

הדר נציב: איזה מידע?

יונתן ברמן: מידע שלדעתי צריך להיות מפורסם באופן שוטף באתר שלכם בלי בקשות חופש מידע וזה פרוטוקולים - - -

יוסי שרעבי: אנחנו נתנו תשובות לזה, זה יפורסם באתר.

יונתן ברמן: אני לא מכיר, אתה רוצה לתת לי לדבר?

יונתן ברמן: זה פרוטוקולים של המועצה לתרבות ואמנות.

סתיו שפיר: הפרוטוקולים האלה מתפרסמים?

יוסי שרעבי: כן, הייתה פנייה, יצאה חוות דעת משפטית של היועצת המשפטית של המשרד שהכול יעלה לאינטרנט, כל הפרוטוקולים.

יוסי שרעבי: הייתה הערה על העניין הזה ואנחנו אמרנו שהכל יעלה לאינטרנט והכול עולה לאינטרנט, זה - - -

סתיו שפיר: זה כבר עולה?

יוסי שרעבי: כן.

יוסי שרעבי: הייתה גם - - -

סתיו שפיר: כלומר, זה מפורסם באינטרנט?

נועה שליט: זה מפורסם ל-2011 - - -

יוסי שרעבי: הייתה חוות דעת מפורשת של היועצת המשפטית של המשרד.

יוסי שרעבי: בהתחלה הייתה טענה שאין צורך, לנו לא הייתה שום בעיה, כמובן, עם העניין הזה, אבל יצאה חוות הדעת של היועצת המשפטית שצריך להעלות הכל לאתר, אז הכל עולה עכשיו לאתר.

יוסי שרעבי: אני רוצה גם לומר - - -

סתיו שפיר: רגע, זה עולה - - -

יוסי שרעבי: לדעתי זה עלה, זה לא עולה.

נועה שליט: זה לא עלה.

נועה שליט: 2011.

סתיו שפיר: מ-2011?

יוסי שרעבי: מה אתם חושבים, שזה יעלה מ-2011?

יוסי שרעבי: נראה לך שזה הגיוני הבקשה הזאת?

יונתן ברמן: לא, אני רוצה לקבל מכוח חופש המידע מ-2011 ושיעלה באופן שוטף.

יוסי שרעבי: בסדר, תשלם על זה גם.

סתיו שפיר: מה מה מה?

סתיו שפיר: למה?

יוסי שרעבי: נראה לך שהמערכת עכשיו תלך להוציא חומרים מ-2011?

סתיו שפיר: המערכת הייתה אמורה לפרסם מאז 2011.

יוסי שרעבי: אז היא לא עשתה את זה.

סתיו שפיר: למה היא לא עשתה את זה?

סתיו שפיר: אז עכשיו אתם מבקשים מהציבור לשלם?

סתיו שפיר: המערכת לא עשתה, זאת אשמת המערכת, לא אשמת הציבור.

יוסי שרעבי: חברת הכנסת שפיר, אנחנו לא נמצאים במשרד הזה מ-2011, אנחנו עכשיו נמצאים במשרד, להוציא חומרים מ-2011, לבדוק אחורה, שזה קדנציה גם של השרה הקודמת, נביא חומרים, נעסיק את המשרד בדבר כזה, כשיש כל כך הרבה נושאים, מ-2011?

יוסי שרעבי: זה נראה לך מידתי?

סתיו שפיר: נתחיל פרה פרה.

יוסי שרעבי: אם זה נראה לך מידתי, בסדר.

יוסי שרעבי: לי זה לא נראה מידתי.

סתיו שפיר: מה שהיה אמור להיעשות באחריות המשרד, כמו פרסום פרוטוקולים, היה צריך להיעשות באחריות המשרד, אתם לא יכולים לבקש מהציבור לשלם על משהו שאתם הייתם אמורים לעשות ולא עשיתם, גם אם זה לפני תקופתך.

יוסי שרעבי: אבל זה נראה מידתי בכלל?

סתיו שפיר: לשלוש השנים האחרונות.

סתיו שפיר: אני שואלת אם שלוש השנים האחרונות פרסמתם?

יוסי שרעבי: לא, אני אומר שבמשרד, יש גם הנחיה של היועצת המשפטית לפרסם פרוטוקולים, זה מה שיקרה.

סתיו שפיר: החל ממתי?

יוסי שרעבי: ההנחיה יצאה לפני - - - מתי הייתה הפנייה שלכם, לפני חודשיים, משהו כזה?

יונתן ברמן: הפנייה שלנו הייתה באוקטובר, לא קיבלנו שום תשובה, לא קיבלנו - - -

יוסי שרעבי: חודשיים-שלושה, ואז יצאה חוות הדעת המשפטית.

יוסי שרעבי: לא הייתה הנחיה כזאת עד היום, שצריך לפרסם את הפרוטוקולים.

יוסי שרעבי: כמובן שהפרוטוקולים של - - - ועדה ציבורית, יושבים שם גם אנשי ציבור, יושבים שם אנשים ש - - -

סתיו שפיר: מי אנשי הציבור שיושבים שם?

יוסי שרעבי: יושבים שם נציגים של כל גופי התרבות, זה גוף ציבורי, זה לא גוף סטטוטורי של המשרד, יושבים שם נציגים של כל מוסדות התרבות - - -

סתיו שפיר: לא, זה שיושבים נציגי ציבור זה לא נותן פטור מלפרסם לציבור.

יוסי שרעבי: לא, אני אומר שאין בעיה וזה גם נכון שהפרוטוקולים יפורסמו, אני רק מלין על העובדה שמבקשים מ-2011, זה נראה לי בקשה שהיא קנטרנית.

סתיו שפיר: קודם כל זה לא קנטרני לבקש - - -

יוסי שרעבי: זאת דעתי.

יוסי שרעבי: מ-2011 לא קנטרני?

סתיו שפיר: אם מ-2011 מנסים לקבל פרוטוקולים ולא מקבלים.

יוסי שרעבי: חד משמעית לא מנסים מ-2011.

יוסי שרעבי: הבקשה הראשונה לפני חודשיים.

יוסי שרעבי: לא מנסים מ-2011.

סתיו שפיר: מעולם עד לפני חודשיים לא התבקשתם?

יוסי שרעבי: לא למיטב ידיעתי.

יונתן ברמן: הייתה עתירה - - - ידברו פה מעמותת - - -

סתיו שפיר: מאיזה עמותה?

יונתן ברמן: קודם כל אני לא מבין למה מהרגע שהתחלתי לדבר מאוד כועסים פה.

סתיו שפיר: רגע, רגע, רגע, רק שנבין.

יונתן ברמן: בסך הכול אני רוצה מידע.

יוסי שרעבי: המידע שאתה רוצה, אם זה מידתי.

יונתן ברמן: אין מה לכעוס.

סתיו שפיר: אתה צודק.

יונתן ברמן: אני לא יודע מה כל הכעס הזה, לא קרה שום דבר.

סתיו שפיר: אפשר רק למקד, ממתי התבקשו הפרוטוקולים האלה?

סתיו שפיר: איזה פניות נעשו?

יונתן ברמן: נעשו פניות בעבר באופן ספורדי, לא איזה שהיא פנייה סיסטמתית כמו ששלחתי בחודש אוקטובר לקבל את הכול.

יונתן ברמן: שום דבר לא התקבל, נעשתה פנייה ועדי, מאיגוד האמנים הפלסטיים, תוכל לדבר על פנייה שנעשתה, פנייה ספציפית.

יונתן ברמן: הרי המועצה מורכבת ממדורים, נעשתה פנייה שהגיעה גם לבית המשפט בקשה לקבל את הפרוטוקולים - - -

סתיו שפיר: מתי היא הגיעה לבית המשפט?

עדי אנגלמן: בשנה האחרונה, במהלך השנה האחרונה.

יונתן ברמן: ושם גם הייתה סאגה שלמה, טענות שזה יותר מדי עבודה, טענות ש - - -

סתיו שפיר: לבקש פרוטוקולים זה לא דבר קנטרני, בקיצור.

סתיו שפיר: אז בואו נתחיל רגע מהתקופה - - -

יוסי שרעבי: לבקש פרוטוקולים זה יותר מאשר ראוי ואני רוצה להגיד את זה, אני מסכים עם זה לחלוטין.

יוסי שרעבי: לבקש פרוטוקולים זה תמיד דבר ראוי, מ-2011 זה ועוד איך קנטרני.

סתיו שפיר: בסדר, שלוש השנים האחרונות, מ-2015.

יונתן ברמן: אנחנו מוכנים לצמצם את הבקשה - - -

סתיו שפיר: סליחה, עכשיו אני מדברת.

סתיו שפיר: מ-2015, אתם מפרסמים את הפרוטוקולים האלה?

יוסי שרעבי: אני לא בטוח.

יוסי שרעבי: אני לא בטוח כי חוות הדעת של היועצת המשפטית הייתה לפני חודש שצריך לפרסם אותם ואני אומר שוב - - -

סתיו שפיר: זה חדש שאמורים לפרסם פרוטוקולים?

יוסי שרעבי: אני חושב שהעלאה לאינטרנט, פרוטוקולים מפורסמים, אבל כאן מדובר על העלאה לאינטרנט, בקשה שזה יעלה לאינטרנט.

סתיו שפיר: מה זה בין מפורסמים לבין העלאה לאינטרנט?

יוסי שרעבי: הפרוטוקולים, לפי בקשה אתה יכול לקבל אותם, זה - - -

סתיו שפיר: לפי בקשה זה לא מפרסמים.

סתיו שפיר: לא, סליחה, להעלות - - -

יוסי שרעבי: אין לנו מחלוקת - - -

סתיו שפיר: אז מ-2015 - - -

יוסי שרעבי: יש לי בעיה שהוא מבקש מ-2015 כי זה נראה לי קנטרני.

סתיו שפיר: מ-2015?

יוסי שרעבי: לא, מ-2011 הם מבקשים.

סתיו שפיר: אבל אני שאלתי על 2015.

יוסי שרעבי: אין בעיה, יעלו את זה מ-2015.

סתיו שפיר: אז זה הולך לעלות?

סתיו שפיר: בתוך כמה זמן?

יוסי שרעבי: כן, כפוף ללוחות הזמנים שלנו.

יוסי שרעבי: רבותיי, יש כאן מערכת, יש שם בן אדם אחד שמתעסק בהמון דברים, אין לנו יועצים משפטיים, אין לנו כוח אדם, אנחנו מתמודדים, אנחנו לוקחים אנשים באמצעות חוזים חיצוניים.

סתיו שפיר: אין לכם ייעוץ משפטי מהמשרד?

יוסי שרעבי: יש לנו תת תִקנון בייעוץ המשפטי שלנו, אנחנו פשוט בתת תקנון.

יוסי שרעבי: אנחנו המשרד עם הכי הרבה יועצים חיצוניים - -

סתיו שפיר: אני יודעת, אנחנו תיכף נדבר על זה.

יוסי שרעבי: - - ואנחנו באים כל פעם לוועדה, מבקשים לפנים משורת הדין וכל פעם עושים לי נו נו נו, כי המדינה לא מעמידה לי מספיק תקנים.

יוסי שרעבי: אני נלחם על זה כל הזמן, אין לי יועץ משפטי שמלווה את זה כמו שצריך.

יוסי שרעבי: אני בתת תקנון ביועצים משפטיים באופן שמכביד על המשרד הזה - - -

סתיו שפיר: אבל לא יכול להיות מצב שאין יועץ משפטי.

יוסי שרעבי: אני אומר את זה גם כן.

יוסי שרעבי: לא, יש יועץ משפטי, אני רק מסביר שכמות היועצים המשפטיים של המשרד אל מול העומסים שלו, הרי זה משרד שיש בו הרבה תמיכות, הרבה מאוד רגולציה, היום גם דברים נוספים, אבל באופן היסטורי זה משרד שרוב הדרך שבה הוא מתקצב היא דרך מסלול של תמיכות, זה שם נטל כבד על יועצים משפטיים כי יש הרבה מאוד עבודה בתמיכות.

יוסי שרעבי: אלה דברים שאני לא צריך להסביר, כי אתם מבינים היטב.

יוסי שרעבי: כמות עורכי הדין שנמצאים במשרד הזה היא באמת באופן בלתי סביר, ואני, דרך אגב, הייתי אצל נציב שירות המדינה והוא אמר 'תשמע, אתה צודק', היינו בוועדה בראשות מנכ"לית משרד המשפטים והיא אמרה לי 'אתה צודק' ואפילו הוציאה לנו הערת אזהרה ואמרה 'אנחנו לא נאשר לכם יותר יועצים חיצוניים, אתם תדרשו שיהיו תקנים, זה לא יכול להיות, זה לא מידתי'.

סתיו שפיר: ולמה זה לא קורה?

יוסי שרעבי: כי המדינה לא נתנה לנו מספיק תקנים.

סתיו שפיר: השרה שעומדת בראש המשרד היא שרה חזקה, אם יש משהו שהיא רוצה ונלחמת עליו היא יודעת להילחם עליו.

יוסי שרעבי: כן ולא.

יוסי שרעבי: גם האוצר הוא חזק, גם האוצר מקשה וגם האוצר נותן כוח אדם ויש מדיניות במדינה לקצץ בכמות כוח אדם.

יוסי שרעבי: השנה, במדיניות התקציב 2019 סוף סוף הלכו לקראתנו, נתנו לנו תקן נוסף ליועץ משפטי שייכנס ב-2019.

יוסי שרעבי: דיוני 2019 הוקדמו, אז קיבלנו סוף סוף יועץ משפטי נוסף ל-2019, אבל כן, זה מלחמה, תקנים זה מלחמה היום, תקנים לא משחררים במדינה כל כך מהר.

סתיו שפיר: שוב, אם נלחמים על זה אז אפשר - - -

יוסי שרעבי: אנחנו נלחמים על זה, תאמיני לי שאנחנו משרד לוחמני, במובן החיובי.

סתיו שפיר: כשזה מגיע ללהפסיק תקציב לכל מיני מוסדות תרבות אז יש הרבה מלחמה ובתקנים - - -

יוסי שרעבי: אנחנו לא מפסיקים תקציב לאף אחד, אנחנו רק מגדילים תקציבים למוסדות תרבות.

סתיו שפיר: זו שאלת המשך?

יונתן ברמן: אני יכול לשמור את זה לאחר כך.

סתיו שפיר: פרסום מ-2015 זה מספק אתכם?

יונתן ברמן: אני אצטרך לבדוק עם ה - - -

סתיו שפיר: נתחיל מ-2015 ומשם נתקדם.

יוסי שרעבי: אני אומר שוב שזה כפוף ללוחות הזמנים שיש לנו ו - - -

סתיו שפיר: הפרוטוקולים קיימים, מה הבעיה להעלות אותם לאינטרנט?

יוסי שרעבי: צריך לסרוק אותם, ל - - -

סתיו שפיר: לסרוק אותם?

סתיו שפיר: זו העבודה?

סתיו שפיר: אני מספקת לך מתנדב.

סתיו שפיר: באמת.

יוסי שרעבי: רבותיי, אני מזמין אותך לבוא אליי למשרד ולראות את העומסים שיש לנו.

סתיו שפיר: אני מביאה לכם מתנדב שיעשה את פעילות הסריקה של הפרוטוקולים, אם זאת הבעיה.

סתיו שפיר: סיכמנו?

יוסי שרעבי: סיכמנו.

סתיו שפיר: סבבה.

יונתן ברמן: תשלח את הניירות, נסרוק ונשלח לכם.

סתיו שפיר: באמת.

יוסי שרעבי: גם אני אומר באמת.

סתיו שפיר: אז זה סוכם.

יוסי שרעבי: את חושבת שאני - - -

סתיו שפיר: אם זה מה שצריך, מתנדבים לסרוק.

קריאה: כותבים פרוטוקולים ביד?

יוסי שרעבי: חברים, אתם לא יודעים מה זה היום להנגיש חומר לאינטרנט, פשוט אין לכם כנראה מושג בזה.

יוסי שרעבי: יושבים כאן אנשים שיסבירו לכם.

סתיו שפיר: סליחה, אני לא חושבת שאתה יכול להגיד כאן בוועדה שאין לנו מושג מה זה להנגיש חומר באינטרנט.

ליאור תמם: אני מאיגוד התסריטאים וכל הפרוטוקולים של הדיונים שלנו מונגשים באינטרנט אוטומטית.

סתיו שפיר: סליחה, מי אדוני?

ליאור תמם: ליאור תמם מאיגוד התסריטאים.

סתיו שפיר: ומה אמרת?

ליאור תמם: כל הפרוטוקולים של איגוד התסריטאים מונגשים, כל הדיונים המאוד לא מעניינים ומאוד לא משפיעים שלנו, אני כמובן צוחק, מונגשים באינטרנט באופן אוטומטי כמה ימים אחרי ש - - -

יוסי שרעבי: חבר'ה, תקשיבו, למשרד ממשלתי יש עומסים, לצמצם פערים זה זמן.

סתיו שפיר: יש עוד פתרון נורא פשוט.

יוסי שרעבי: מה?

סתיו שפיר: להקליט את הדיון ולשים את זה באינטרנט.

יוסי שרעבי: אנחנו מקליטים.

יוסי שרעבי: רוב הדיונים, מקליטים אותם.

סתיו שפיר: אז תפרסמו את ההקלטות.

יוסי שרעבי: רוב הדיונים, דרך אגב, מקליטים.

סתיו שפיר: אז את כל ההקלטות האלה תפרסמו.

יוסי שרעבי: בסדר, לא בטוח שצריך להביא כל דבר שאנשים אומרים, להקליט אותם, יש גם דברים אישיים שאנשים אומרים.

סתיו שפיר: מה זאת אומרת?

סתיו שפיר: אנשים יושבים בדיון - - -

קריאה: אפשר למחוק.

יוסי שרעבי: אני לא יודע, בכל זאת - - -

סתיו שפיר: אנשים יושבים בדיון בוועדה ציבורית, מקבלים החלטות על כספי ציבור - - -

יוסי שרעבי: אבל אנשים אומרים כל מיני דברים בוועדה הציבורית - - -

סתיו שפיר: אז הם צריכים לדעת שיש פרוטוקול.

סתיו שפיר: גם כאן בוועדה אתה כנראה לא תספר סיפורים משפחתיים, כי אתה יודע שהוועדה הזאת היא בפרוטוקול והיא משודרת באינטרנט בשידור - - -

יוסי שרעבי: אני אולי לא, אבל אני יכול לומר לך שבוועדה יושבים כל מיני אנשים שאומרים כל מה שעולה על - - -

סתיו שפיר: אז ברגע שהם יידעו שיש פרוטוקול הם יידעו לא להגיד, לא יודעת מה, לא לספר שם בדיחות גסות.

יוסי שרעבי: אבל מה שאני רוצה לומר, חברת הכנסת שפיר, כדי שלא ייווצר כאן איזה שהוא רושם, שאין לו אח ורע במציאות, שיש לנו איזה שהיא התנגדות, להיפך, אני הוכחתי בפתיח שלי עד כמה אנחנו מתאמצים עכשיו לצמצם פערים דרמטיים שהיו במשרד הזה, באמת פערים דרמטיים, והמשרד מקבל מחמאות על זה.

יוסי שרעבי: אנחנו עושים - - - אנחנו נמשיך לצמצם את הפערים, אני - - - את הבן אדם לעשות את זה, אנחנו גם במצוקה של כוח אדם בייעוץ המשפטי ועל אף הכול ולמרות הכול, בגלל שאנחנו מבינים את החשיבות, גם הציבורית וגם האחרת, אז אנחנו נעשה את זה.

יוסי שרעבי: אני רק מבקש להבין, שאל מול העומסים האלה צריך לעשות תעדופים.

יוסי שרעבי: המקרה הזה של פורום מוסדות תרבות, של לבוא ולהגיד 'תביאו חומרים מ-2011' הוא יותר מאשר קנטרי.

סתיו שפיר: טוב.

סתיו שפיר: הבנו את התשובה, הם יפרסמו מ-2015 ואחר כך - - - סליחה, יש לנו עוד הרבה שאלות.

יונתן ברמן: אני רק יכול לבקש שישים באינטרנט, עניין נוסף, שמות חברי המועצה ושמות חברי המדורים, שזה עניין מאוד חשוב.

יונתן ברמן: יושבים אנשים בוועדה הציבורית ו - - -

סתיו שפיר: הם לא מפורסמים?

יונתן ברמן: הם מעודכנים לשנת בערך 2011.

סתיו שפיר: זה באמת לא הגיוני.

יונתן ברמן: לא יודעים מי יושב - - - מועצה ציבורית שפועלת על פי חוק - - -

יוסי שרעבי: אם אכן זה נכון, אז אתה 3000% צודק.

קריאה: זה נכון.

יוסי שרעבי: זה יתוקן.

יונתן ברמן: ואני חושב שזה פשוט לעשות את זה במיידי.

יוסי שרעבי: זה יתוקן במיידי, אין שום בעיה.

עדי אנגלמן: סליחה, וגם החלוקה של התמיכות.

עדי אנגלמן: זה משרד שתומך בפעילות ולא ברור במי הוא תומך, כמה ואיך, זה לא מפורסם.

עדי אנגלמן: בכל הגופים וקרנות - - -

סתיו שפיר: שאלה טובה.

יוסי שרעבי: לא רק שזה מפורסם, אני אגיד לכם איך הדברים מתנהלים בחיים שלנו.

יוסי שרעבי: אנחנו מוציאים את זה להערות ציבור, כל הציבור יודע, אנשים יכולים להגיב - - -

סתיו שפיר: איפה זה נמצא?

יוסי שרעבי: אנחנו מפרסמים את זה גם באתר שלנו.

יוסי שרעבי: הרי איך מערך התמיכות מתנהל, רבותיי?

סתיו שפיר: מי קיבל את התמיכות?

סתיו שפיר: איפה זה מפורסם?

יוסי שרעבי: הגופים מקבלים את התמיכות, הם יודעים, הכול פתוח.

יוסי שרעבי: כל אחד יודע מה השני מקבל וכל אחד מעיר, 'למה זה מקבל ככה ולמה זה מקבל אחרת?

יוסי שרעבי: '

עדי אנגלמן: הגופים שמקבלים יודעים, אבל הציבור לא.

יוסי שרעבי: אתם יודעים כמה פניות יש לנו של גופים הנתמכים שמעירים הערות לגבי הקולגות שלהם ולגבי הגופים - - -

סתיו שפיר: שנייה, זה לא מפורסם בתמיכות משרד?

עדי אנגלמן: לא שידוע לי.

עדי אנגלמן: אולי זה לא בצורה שקופה וברורה ונגישה.

יוסי שרעבי: חבר'ה, אין דבר כזה.

יוסי שרעבי: אם יש משהו ציבורי שכולם יודעים על הכול, כי זה מפורסם גם בהליך של הודעה לציבור והערות ציבור, אפשרות להגיב, אפשרות לערער, זה תהליך הכי שקוף בעולם.

סתיו שפיר: אתם נמצאים במחשב, תיכנסו רגע לאתר התמיכות של משרד התרבות ותגידו לי אם זה מפורסם או לא ואנחנו נחזור לזה בעוד רגע.

יוסי שרעבי: בהקשר הזה אני צריך לבדוק את זה, אני לא יודע אם זה מפורסם ב - - -

סתיו שפיר: אז תבדקו את זה שנייה, אנחנו עדיין בדיון, אני אאפשר לכם לחזור.

סתיו שפיר: יש לנו עוד הרבה שאלות.

יוסי שרעבי: אוקיי, אם תאפשרי לי לבדוק את הנקודה הזו אחר כך.

סתיו שפיר: אני רוצה לעבור לשאילתות.

גיא ענבר: שאילתות חברי כנסת?

סתיו שפיר: כן.

סתיו שפיר: אין שאילתות שלא נענו, בכלל, עד עכשיו?

סתיו שפיר: עד סוף 2017.

הדר נציב: לא, קיבלתי את הנתונים - - -

סתיו שפיר: עד סוף 2017?

הדר נציב: עד יולי.

סתיו שפיר: ועד סוף 2017?

יוסי שרעבי: אני מבין שכל הדוח הוא עד יולי.

סתיו שפיר: לא, הדוח הוא ל-17'.

הדר נציב: כתוב לי עד יולי.

סתיו שפיר: אוקיי, יש לך את הנתונים עד סוף 17'?

הדר נציב: יש איזה שלוש שלא - - - משהו מצומצם.

הדר נציב: לא היו יותר מדי שאילתות.

סתיו שפיר: בסדר, מצוין.

סתיו שפיר: אני רוצה לשאול לגבי חלק מההתקשרויות.

סתיו שפיר: אתם באמת עושים המון התקשרויות עם גופים חיצוניים, למשל חברת פמי פרימיום, ב-2017 התקשרויות של 85 מיליון שקלים, כמעט 86 מיליון שקלים.

יוסי שרעבי: ספריות.

הדר נציב: קיבלנו על זה עכשיו פנייה ותצא - - -

נועה שליט: זה לא היה עכשיו, זה היה בספטמבר 2017, הגשנו בקשה - - -

סתיו שפיר: זה מהתנועה לחופש המידע.

יוסי שרעבי: את רוצה לדעת מה זה פמי פרימיום?

סתיו שפיר: אני רוצה להבין למה 86 מיליון שקלים.

יוסי שרעבי: זה נורא פשוט.

יוסי שרעבי: זה חוק הספריות.

יוסי שרעבי: זה כל נושא של ניהול ספריות, כולל התקשרויות, התקבלה החלטה במשרד שנושא הספריות מנוהל במסלול של רכש.

סתיו שפיר: אבל למה דרך חברה חיצונית?

יוסי שרעבי: המשרד לא יודע לנהל פרויקט אדיר כזה של 85 מיליון בכלים שיש לו.

יוסי שרעבי: התקבלה החלטה, שלדעתי היא החלטה מאוד נכונה, כל הספריות, כל ההתקשרויות, כל העברת הכספים, כל המעקבים, נעשה באמצעות חברה חיצונית.

סתיו שפיר: ואיפה מתפרסמות כל ההתקשרויות שהיא עושה?

יוסי שרעבי: לדעתי במשרד.

יוסי שרעבי: אני אוכל לבדוק את זה.

יוסי שרעבי: לא מתפרסמות אצלנו כל ההתקשרויות, כל הגופים, מה הם מקבלים, רשויות מקומיות?

סתיו שפיר: איזה רשויות מקבלות?

סתיו שפיר: באיזה סכומים?

יוסי שרעבי: כולן מקבלות, יש קריטריונים, אמות מידה - - -

סתיו שפיר: בסדר, איפה - - -

יוסי שרעבי: אמות המידה נקבעות במשרד.

יוסי שרעבי: צריך לעשות הבחנה בין שני דברים.

יוסי שרעבי: דרך אגב, זה עכשיו יקרה גם בנושא הספורט.

יוסי שרעבי: המשרד קובע את אמות המידה, הוועדות במשרד קובעות את התבחינים, את הקריטריונים.

יוסי שרעבי: הדרך שבה זה מחולק, זה מחולק באמצעות חברה חיצונית, אבל כל אמות המידה וההחלטות - - -

סתיו שפיר: אם המשרד קובע את אמות המידה והמשרד מחליט למי, למה צריך עוד גוף באמצע שמחלק?

יוסי שרעבי: כי זה הרבה יותר קל לעשות את כל ההתקשרויות וכל הבירוקרטיה, פשוט חוסכים.

יוסי שרעבי: את ספרייה, בקצה, בג'לג'וליה, באופקים, במקומות כאלה, לבוא להיכנס למרכב"ה, לדווח, לקבל, זה בירוקרטיה מטורפת שאנחנו - - -

סתיו שפיר: שמייצרת שקיפות ופיקוח על העברות הכספים.

יוסי שרעבי: גם ככה יש שקיפות.

יוסי שרעבי: כל הנתונים מופיעים, את יכולה לקבל את כל הנתונים.

סתיו שפיר: איפה הם נמצאים?

נועה שליט: לא קיבלנו על זה שום מענה מספטמבר 2017.

סתיו שפיר: לא, אני גם שואלת איפה נמצאים הנתונים.

יוסי שרעבי: בספטמבר 2017 זה אחרי יולי, אבל אין לי שום בעיה שתקבלו את הנתונים.

סתיו שפיר: כל ההתקשרויות שעושה פמי פרימיום, איפה הן מופיעות?

סתיו שפיר: תנו לנו לינק לאתר, נחפש.

סתיו שפיר: איזה אתר?

סתיו שפיר: זה הרי לא בהתקשרויות הממשלתיות.

יוסי שרעבי: יש לי בקשה, אם אפשר, בסדר?

יוסי שרעבי: לא בטוח שתקבלי כאן את כל התשובות לכל השאלות שתשאלי כי לא בטוח ששאלו אותן לפני הדיון הזה.

יוסי שרעבי: כל שאלה שיש לך, תשאלי, אנחנו נחזור עם תשובות מסודרות.

יוסי שרעבי: אבל אני גם אומר לפרוטוקול שמבחינתנו הניהול באמצעות פמי פרימיום הוא הניהול הכי יעיל שבעולם לנהל את עולם הספריות.

יוסי שרעבי: אני, דרך אגב, מאמין בזה כאסטרטגיה, אני חושב שככה המדינה צריכה להתנהל.

יוסי שרעבי: המדינה מאוד חלשה בבירוקרטיה, המדינה שמה הרבה מאוד חסמים, אנחנו פוגעים בלקוח בקצה - - -

סתיו שפיר: אבל אז זה לא מתפרסם.

יוסי שרעבי: רגע, שנייה.

יוסי שרעבי: אבל מצד שני יש את העניין של כן ליידע את הציבור לגבי איך הכסף מחולק.

יוסי שרעבי: אין בכלל מחלוקת, זה לא סותר.

יוסי שרעבי: זה שאני מנהל את הכול באמצעות חברה חיצונית זה לא אומר שאני לא יכול לשקף את זה בתוך המשרד.

סתיו שפיר: אבל איפה?

יוסי שרעבי: אז אני אומר, שאלת שאלה, תקבלי תשובה.

סתיו שפיר: שנייה, משרדי הממשלה מחויבים לדווח - -

יוסי שרעבי: אבל אני אתן לך את התשובה הזאת, את תקבלי את המידע הזה.

סתיו שפיר: - - מחויבים לדווח פעם ברבעון על כל ההתקשרויות, זה מתפרסם דרך מערכת מרכב"ה.

סתיו שפיר: ברגע שההתקשרויות האלה לא מופיעות במרכב"ה זה אומר שהתקשרויות בסכומים של 86 מיליון שקלים לא מתפרסמות.

יוסי שרעבי: אז מה?

יוסי שרעבי: אז צריך לדאוג שזה יתפרסם.

יוסי שרעבי: לדעתי זה גם מתפרסם - - -

גיא ענבר: זה בתוך הדוח הרבעוני.

סתיו שפיר: זה מה שאני שואלת.

סתיו שפיר: אז אם אתם יכולים לבדוק רגע שזה נמצא.

יוסי שרעבי: אני משוכנע שזה קיים, לא יכול להיות שלא.

גיא ענבר: כל ההתקשרויות מופיעות בדוח הרבעוני.

שלמה בילבסקי: אבל זאת ההתקשרות עם החברה עצמה, השאלה איך החברה עצמה מחלקת את הכסף, זה לא הגיוני ש - - - היא לא עובדת עם המרכב"ה, אני מניח, החברה הזו.

שלמה בילבסקי: אחד הדברים שאנחנו מייעצים במקרים דומים זה שיהיה ברור למשל - - -

סתיו שפיר: אתם מכירים את שלמה מהרשות הממשלתית לחופש המידע?

שלמה בילבסקי: חשוב מאוד להכניס כבר בחוזה עם החברות האלה אמירה מאוד מאוד ברורה שמחייבת אותם לפרסם, שיידעו שכל - - -

יוסי שרעבי: רגע, זה לא קיים?

יוסי שרעבי: אני לא מבין, זה לא קיים?

יוסי שרעבי: אני שואל אותך.

ערן כרמון: פמי, אני חושב שהם מקבלים העברה - - -

יוסי שרעבי: זה נשמע רע מה שאתה אומר.

ערן כרמון: כל הביצוע הוא - - -

יוסי שרעבי: מקבלים, מעבירים דוחות, מה זה - - -

ערן כרמון: שנייה, אני מסתמך על המכרז הקודם.

ערן כרמון: במכרז החדש, אני חושב שהחשבות הכניסו עוד מנגנוני פיקוח ושיקוף מידע.

ערן כרמון: אני לא יודע.

שלמה בילבסקי: יש הבדל בין פיקוח של המשרד עצמו לבין לחייב אותם לפרסם עבור הציבור.

ערן כרמון: שנייה, אני חושב שהם הוסיפו עוד, אני לא - - -

שלמה בילבסקי: זה חשוב מאוד לוודא את הדבר הזה.

נועה שליט: דבר ראשון, משרד התרבות לא הגישו את הדוח, לא לרבעון הראשון של 2017 ולא לרבעון האחרון של 2017.

נועה שליט: ועכשיו אני נכנסת לדוח שהם כן הגישו ואני אנסה לראות אם יש כאן התקשרויות של פמי פרימיום, אבל עוד פעם, אנחנו הגשנו בקשה לפני חמישה חודשים, טרם קיבלנו תשובה על ההתקשרויות האלה.

הדר נציב: אני יצרתי קשר עם מרבית הפונים, אני באמת לא מכירה את הפניות שלכם, בגלל העניין של החלופה, אני אשמח לדבר וגם להשלים את הפערים ואני אוכל לעשות את כל המאמצים לתת לכם את המענה.

הדר נציב: זה מה שאני עושה עכשיו.

סתיו שפיר: טוב, רק לגבי ההתקשרויות באמצעות חברה חיצונית, הבעיה כאן, אני לא נכנסת לאם זה יעיל יותר או יעיל פחות, שהחברה החיצונית עושה את ההתקשרויות במקום המשרד, לעניות דעתי זה דווקא מייצר עוד גורם באמצע במקום לעשות את זה ישירות, אבל זה שההתקשרויות האלה בסוף לא מתפרסמות זו בעיה חמורה.

יוסי שרעבי: אני עושה הבחנה בין שני דברים, בין הדרך שאנחנו יוצרים את התקשרויות, שבעיניי זה יותר מאשר ראוי, אני חושב שמדינה חייבת להתנהל באופן יעיל, הנטל הרגולטורי על המערכת פשוט בלתי נסבל בעליל ואנחנו צריכים לצמצם את הנטל הזה, אבל זה לא אומר, אני לא חושב שזה סותר את המחויבות לתת שקיפות מלאה ולהעביר את כל המידע ולהנגיש אותו.

יוסי שרעבי: אין מניעה לעשות - - -

סתיו שפיר: השקיפות מצמצמת את הנטל כי היא מונעת מצבים שבהם כסף עובר למקומות שהוא לא צריך לעבור.

יוסי שרעבי: אבל אני לא חושב שאי אפשר לעשות גם וגם, זה לא סותר אחד את השני.

סתיו שפיר: כל עוד זה מתפרסם בצורה מסודרת.

יוסי שרעבי: נכון, אני מסכים עם מה שאת אומרת.

שלמה בילבסקי: אני רוצה גם לשתף נקודה חשובה נוספת בהקשר הזה, שהרבה פעמים קורה שמבקשים בקשת חופש מידע מהמשרד, אבל המידע בעצם נמצא בידי החברה החיצונית, שבאופן טבעי היה במשרד ואז התשובה שחוק חופש המידע לא חל על החברה היא מאוד בעייתית.

שלמה בילבסקי: לכן גם כאן אנחנו מציעים - - -

יוסי שרעבי: הוא חל על המשרד והוא חל על החברה כי החברה מחויבת ל - - -

שלמה בילבסקי: אז זהו שלא.

שלמה בילבסקי: בשביל זה אני אומר, מאוד חשוב להכניס גם כן בחוזה אמירה חד משמעית שכל מסמך שיידרש על ידכם יהיו חייבים להמציא על מנת שיהיה אפשר לחשוף אותו לפי חוק חופש המידע אם יהיה בכך צורך.

קריאה: החברות לא יחתמו על כזה דבר.

שלמה בילבסקי: הם יחתמו בשביל 85 מיליון שקל, אני מבטיח לך.

סתיו שפיר: עוד דבר שהחברה הזו אחראית עליו - - -

יוסי שרעבי: חבר'ה, עם כל הכבוד, הם לא מקבלים 85 מיליון שקל - - -

סתיו שפיר: 86.

יוסי שרעבי: 86 או 84, מי שמקבל את התקציב הזה זה גופי הציבור במדינת ישראל.

ליאור תמם: כמה הם מקבלים, אגב?

סתיו שפיר: 86.

ליאור תמם: לא, הם מקבלים להעביר 86 מיליון.

סתיו שפיר: החברה הזו אחראים על הפצת תרבות בפריפריה.

סתיו שפיר: 8 מיליון שקלים להפצת תרבות בפריפריה, מה זה אומר?

סתיו שפיר: למה החברה הזאת עושה את זה?

יוסי שרעבי: יש דבר כזה שנקרא 'סדרות בפריפריה', זה חלק מהמדיניות של המשרד להנגיש בסבסוד, אנחנו מסבסדים את הפעילות הזאת, על פי אמות מידה, תלוי איזה רשות אתה, מה המדד הפריפריאלי שלך, כמה הלמ"ס שלך ועוד כהנה וכהנה קריטריונים, מאוד שוויוניים, וכתוצאה מזה במשך הרבה מאוד שנים, זה התחיל מהתקופה שהיה במשרד, עוד מימי משרד החינוך, היה את הפעילות של תרבות ישראל.

יוסי שרעבי: לא משנה, הפעילות הזו נסגרה, העמותה נסגרה והמשרד בחר לפני כמה שנים לצאת במכרז, כתוצאה מהמכרז הזה הוקמה חברה חדשה, שהיא תרבות ישראל, שהתפקיד שלה היה להפיץ סדרות בפריפריה והסדרות האלה הן סדרות מוזיקליות, סדרות של מחול, סדרות של תיאטרון, אתה מגיע לרשות מקומית ואתה מציע לה בנק של אפשריות ו - - -

סתיו שפיר: ומול איזה רשויות החברה עובדת?

יוסי שרעבי: מאות רשויות.

סתיו שפיר: איפה זה מתפרסם?

יוסי שרעבי: הפעילות של הסדרות?

יוסי שרעבי: גם, אני צריך לבדוק את זה, אבל עוד פעם, זו אותה מתכונת, אנחנו מוציאים את המכרז, הם עושים את הפעילות, הם מדווחים על הפעילות הזו, אנחנו מתקצבים ב - - -

סתיו שפיר: בסדר, אבל כל פעם להוציא את זה לחברה חיצונית ואז, אני לא יודעת לאיפה זה מדווח.

יוסי שרעבי: אחרת זה לא היה קורה.

סתיו שפיר: אם זה לא מפורסם לציבור בסוף - - -

יוסי שרעבי: אז אמרתי, אני מקבל את העניין הזה.

סתיו שפיר: אבל אתה מבין שאם זה לא מפורסם, התוצאה עלולה להיות שיהיו מקומות מסוימים שיקבלו את הכסף ומקומות אחרים שלא יקבלו, עלולה להיות חלוקה לא שוויונית, כל הפיקוח שאמור להיעשות על הדבר הזה תלוי בפרסום, הוא תלוי בזה שתהיה שקיפות.

יוסי שרעבי: אני אומר עוד פעם, קודם כל אנחנו ניתן תשובה לעניין הזה, אין סתירה בין העובדה שאנחנו מייעלים את המערכת לזה שאנחנו מייצרים ניהול באמצעות גופים חיצוניים, כי זה הניהול הכי אפקטיבי.

יוסי שרעבי: זה המשרד שיש לו גוף מטה, הוא לא משרד ביצועי, כן, זה משרד ממשלתי, אין מה - - -

סתיו שפיר: משרדי ממשלה הם המשרדים הביצועיים.

יוסי שרעבי: לא, לא, משרד ממשלתי הוא משרד רגולטורי, הוא משרד מפקח, הוא משרד שקובע מדיניות, הוא קובע אמות מידה, הוא קובע תקצוב, אבל הוא חייב להבטיח שקיפות.

יוסי שרעבי: אז אני אומר, אין סתירה - - -

סתיו שפיר: אז אפשר לקרוא לרשות המבצעת הרשות המפקחת במקום?

סתיו שפיר: היא אמורה לבצע.

יוסי שרעבי: לא, אנחנו רשות מבצעת, אנחנו קובעים אמות מידה, אומרים מי יקבל מה, אנחנו קובעים את הסטנדרטים, אנחנו קובעים את גודל הסבסוד, אנחנו קובעים הכול, אבל אנחנו בוחרים לבצע את זה באמצעות גופים אחרים.

יוסי שרעבי: אם את תהפכי את משרדי הממשלה לגופים מבצעים, שום דבר לא יקרה במדינה הזאת.

סתיו שפיר: הם גופים - - - חלקם זה - - - ברגע שחברה - - -

יוסי שרעבי: אנחנו מבצעים את זה באמצעות גופים אחרים.

סתיו שפיר: אפילו למשרד רוה"מ פורסם - - -

גיא ענבר: עולה באתר.

סתיו שפיר: באיזה לינק?

גיא ענבר: דרך ההתקשרויות שם.

סתיו שפיר: ההתקשרויות, אתם לא פרסמתם את הדוח בחצי השנה האחרונה.

גיא ענבר: לא נכון.

נועה שליט: לא פרסמתם לרבעון הראשון והרבעון הרביעי של 2017.

יוסי שרעבי: אני מציע שאנחנו נעביר לכם, אם את רוצה, את הלינק לכל הפרסומים, גם של פמי פרימיום, של שני הדברים, גם ש - - -

סתיו שפיר: אבל זה ספציפית לא מפורסם.

יוסי שרעבי: אני אבדוק את זה.

יוסי שרעבי: הוא אומר שזה כן פורסם.

סתיו שפיר: חברת תפן, התקשרויות של חצי מיליון שקלים על ייעוץ אסטרטגי, מה זה?

יוסי שרעבי: זה מסגרת של חצי מיליון.

יוסי שרעבי: ההתקשרויות הן אד הוק, אבל המסגרת זה עד חצי מיליון.

יוסי שרעבי: יש במשרד שתי חברות שהן חברות שהמשרד מתקשר בהסכמי מסגרת, אחת זו חברת תפן, שזה כל מה שקשור בליווי תכניות עבודה של המשרד.

יוסי שרעבי: זו החברה שיושבת איתנו על תכניות העבודה של המשרד, גם מינהל תרבות, גם עם מינהל הספורט, היא עוזרת לנו לבנות את כל התהליך, מהתכניות - - -

סתיו שפיר: גם תכניות עבודה לא המשרד בונה?

יוסי שרעבי: כן.

סתיו שפיר: למה זה לא המשרד עושה?

יוסי שרעבי: המשרד עושה, אבל - - - מה זה המשרד?

ליאור תמם: אבל הכול הולך החוצה ממילא, אז תכנית עבודה של מי?

יוסי שרעבי: מה זה המשרד?

יוסי שרעבי: המשרד עובד עם יועצים.

יוסי שרעבי: רבותיי, מה זה המשרד?

יוסי שרעבי: ככה המדינה מתנהלת - - -

סתיו שפיר: המשרד הוא הגוף המקצועי, הגוף שאמור לעשות את האסטרטגיה, הגוף שרכש ידע וניסיון בלקבוע ולתכנן תכניות עבודה.

יוסי שרעבי: חברים, לא רק המשרד, מדינת ישראל עובדת באמצעות יועצים, הרי במשרד יושבים אנשים שנמצאים שם שנים על גבי שנים ומנהלים את התהליכים ומובילים את המדיניות, אבל יש להם כוחות עזר, הם נעזרים ביועצים אסטרטגיים ויועצים ארגוניים, בגורמים מומחים, כדי להשביח את השירות שלהם.

סתיו שפיר: לא, לא להשביח, אתה מכיר את הנוהל, אני מניחה, שהוציא האגף של פראוור במשרד רוה"מ.

יוסי שרעבי: נו, באמצעות אגף - - -

סתיו שפיר: שאמר שהם לא אמורים להפריט את החלק האסטרטגי והתכנוני של משרדי הממשלה.

יוסי שרעבי: תקשיבי, כל המדינה לא מעמידה מספיק כוח אדם כדי לנהל את הדברים האלה.

יוסי שרעבי: כשהמעשים הם כאלה גדולים, הדרך שבה המדינה מתנהלת נכון לרגע זה, באמצעות זה שהיא מעסיקה יועצים חיצוניים.

סתיו שפיר: כן, יש יועצים חיצוניים, אבל מדובר ממש בנושאי הליבה של המשרד.

סתיו שפיר: המשרד אמור להיות גוף שיודע לתכנן ולקבוע תכניות עבודה.

סתיו שפיר: אתם לא אמורים להוציא החוצה את התכנון ואת המחשבה של המשרד.

יוסי שרעבי: אני בכל 30 שנות הניהול שלי לוקח תמיד יועצים ארגוניים שעוזרים לי בבניית תהליכים.

יוסי שרעבי: הם מביאים ידע חדש, הם מביאים תובנות חדשות - - -

סתיו שפיר: אז איך נשמר הידע של המשרד?

יוסי שרעבי: אבל כך נצבר ידע, כך אנחנו לומדים דברים.

יוסי שרעבי: אני לא מבין את הטענה הזו בכלל, תשמעי, זה - - -

סתיו שפיר: אני אתן לך דוגמה - - -

יוסי שרעבי: אני כל חיי נעזר באנשים שמביאים ידע עכשווי, ידע ענייני, מביאים תובנות - - -

סתיו שפיר: להיעזר שמביאים תובנות, כל הדברים האלה הם נפלאים - - -

יוסי שרעבי: להיפך, הם משביחים את יכולת המשרד.

סתיו שפיר: אתה מכיר, אני מניחה, את דוח המבקר שדיבר על כמה משרדי ממשלה - -

יוסי שרעבי: לא, אני לא מכיר.

סתיו שפיר: - - שלקחו חברות חיצוניות כדי לעשות את התהליך התכנוני והאסטרטגי במיליוני שקלים.

סתיו שפיר: הם לקחו את החברות האלה, אחרי שגם עליהן נוצר עומס גדול מדי של ממש החלפת הפקידים ועובדי המשרד, הם שכרו חברה נוספת שעשתה את העבודה התכנונית לאותה חברה חיצונית שזכתה במכרז.

יוסי שרעבי: לא, זה קצת מגוחך.

סתיו שפיר: זה המצב שאנחנו מתמודדים איתו.

יוסי שרעבי: זה לא המצב אצלנו.

יוסי שרעבי: המצב אצלנו שאנחנו יודעים מה אנחנו רוצים, אנחנו מביאים את התובנות, אנחנו מנהלים את הדברים, יש כוח עזר לידנו שעוזר לנו באיסוף נתונים, ביצירת בנצ'מארק, להביא לנו דוגמאות ממקומות אחרים.

סתיו שפיר: ואיך נשמר הידע?

יוסי שרעבי: הידע הוא שלנו, לא שלהם.

יוסי שרעבי: בסוף זה אצלנו, בסוף - - -

סתיו שפיר: כלומר כשיש בקשת חופש מידע או כשרוצים להבין מה קורה בחברה החיצונית הזאת, החברה חייבת לדווח כמו שאתם חייבים כגוף ממשלתי?

יוסי שרעבי: אני אתן לך דוגמה קונקרטית.

יוסי שרעבי: אם אני עכשיו מוביל תהליך של מופע תרבות ואני מבקש איסוף נתונים ואני מבקש לעשות למידה של נתונים, כי אני, מה לעשות, משרד קטן עם כוח אדם קטן עם כמות עבודה מטורפת, ואני נעזר באנשי מקצוע שזו היכולת שלהם והם יעשו את זה בלוח זמנים שהם עושים את זה.

יוסי שרעבי: הם מורידים ממני הרבה מאוד נטל - - -

סתיו שפיר: במשרד אין את הנתונים?

יוסי שרעבי: למשרד יש את הנתונים, אבל איסוף הנתונים ובניית טבלאות וניתוחים סטטיסטיים ויצירת תובנות, אלה דברים שכשאתה מביא חברה חיצונית היא עוזרת לך לייצר את המידע הזה כל כך מהר שאתה יכול להוציא את התובנות, את המשמעויות, ולגזור מזה תכניות עבודה הרבה יותר מהר, הרבה יותר אפקטיבי, הרבה יותר יעיל, ולתת שירות הרבה יותר טוב.

סתיו שפיר: השאלה אם היא עושה עבודה הרבה יותר איכותית ויותר יעילה מעובדים שגם רכשו את הניסיון ואת הידע - - -

יוסי שרעבי: לא, הם מוסיפים לידע של המשרד, הם מוסיפים לכלים של המשרד.

יוסי שרעבי: תקשיבו, זה שייך לעולם הניהול וזה לא שייך בכלל לוועדה הזאת.

סתיו שפיר: היא משתתפת בישיבות ניהול, החברה הזאת?

יוסי שרעבי: היא מביאה לנו מה שאנחנו מבקשים ממנה, היא לא קובעת - - -

סתיו שפיר: היא משתתפת בישיבות שבהן מקבלים החלטות?

יוסי שרעבי: לא, תלוי מה.

יוסי שרעבי: יש דברים שהיא בכלל לא רלוונטית, היא לא קובעת החלטות, היא לא מובילה מדיניות, היא לא אומרת מה צריך לעשות.

יוסי שרעבי: היא מביאה לי מידע שאני מבקש ממנה.

יוסי שרעבי: אם אני נניח אומר לה 'אני רוצה שתביאי לי נתונים לגבי איך מודלים קורים בעולם הגדול, תביאי לי בנצ'מארקים, תביאי לי נתונים, תעשי לי ניתוחים סטטיסטיים, תאגרי לי מידע, תציגי לי את זה בצורה כזאת, בצורה אחרת' - - -

סתיו שפיר: שאלתי אם היא משתתפת בקבלת ההחלטות.

יוסי שרעבי: מה פתאום?

יוסי שרעבי: ההחלטות הן שלנו.

סתיו שפיר: כלומר היא לא יושבת בישיבות הנהלה של המשרד.

יוסי שרעבי: מה פתאום?

יוסי שרעבי: בישיבות הנהלה?

יוסי שרעבי: מה פתאום?

יוסי שרעבי: היא יושבת בישיבות שאני מזמין אותה לצורך הצגת נתונים על פי יעדים, מטרות, בקשות ודברים ספציפיים שנדרשים ממנה.

יוסי שרעבי: גם יש לה תכנית עבודה מפורטת, היא לא סתם באה.

יוסי שרעבי: יש איתה הסכם, היא יודעת בדיוק מה מצופה ממנה, זה מתוך - - -

סתיו שפיר: איפה מתפרסמים כל הדוחות שהיא מפרסמת?

יוסי שרעבי: הדוחות שהיא מפרסמת?

סתיו שפיר: היא הכינה לכם דוח, איפה הוא מתפרסם?

יוסי שרעבי: אנחנו עכשיו מקבלים ממנה דוח על מפת התרבות, כמו שביקשנו.

יוסי שרעבי: אז כל הדוחות נמצאים אצלם, במינהל התרבות, אנחנו לא מפרסמים אותם, זה חלק מתהליך עבודה שלנו, עם נתונים.

סתיו שפיר: למה?

סתיו שפיר: אפשר.

סתיו שפיר: קיבלתם דוח מחברה חיצונית שעשתה עבודה על נתונים - - -

יוסי שרעבי: מבחינתנו זה מידע שלנו, למה אנחנו צריכים לפרסם את זה?

יוסי שרעבי: זה עבודה שלנו.

סתיו שפיר: כי הציבור שילם בשביל זה.

יוסי שרעבי: אני לא מפרסם כל פרוטוקול שמתנהל אצלי בישיבות.

יוסי שרעבי: יש לי 15 ישיבות ביום.

סתיו שפיר: הציבור שילם בשביל זה.

יוסי שרעבי: אני צריך לפרסם כל פרוטוקול?

סתיו שפיר: אם אתה מתעקש, כן.

יוסי שרעבי: אם מישהו יבקש ממני את מפת התרבות, אני אתן לו את זה, אין לי בעיה.

סתיו שפיר: מה הבעיה אבל לפרסם דוחות מקצועיים של חברה חיצונית?

יוסי שרעבי: למה אני צריך לפרסם אם מישהו לא מבקש?

סתיו שפיר: כי הציבור שילם חצי מיליון שקל על החברה הזאת - - -

יוסי שרעבי: הציבור שילם כדי שאני אביא בשורה, אתן שירותים יותר טובים.

סתיו שפיר: אבל מה הבעיה?

סתיו שפיר: יש שם דוח עם ידע ונתונים.

יוסי שרעבי: אם מישהו יבקש הוא יקבל את זה, אבל בשגרה?

סתיו שפיר: אז אנחנו מבקשים לפרסם אותו.

יוסי שרעבי: המשמעות היא שאני כל בוקר צריך לבוא ופשוט להעלות כל פרוטוקול שלי.

סתיו שפיר: כל בוקר יש דוח חדש?

סתיו שפיר: אני מדברת על דוחות עבודה שהחברה הכינה.

יוסי שרעבי: אבל במה הדוחות שלהם שונים מישיבות שאני מקיים?

יוסי שרעבי: אין לי בעיה.

יוסי שרעבי: תראי, חברת הכנסת שפיר, תקשיבי, הוויכוח ביני ובינך, במרכאות עכשיו, זה לא ממש ויכוח, השיח ביני לבינך הוא עד לאן לוקחים את זה.

יוסי שרעבי: אוקיי?

יוסי שרעבי: יש שגרת עבודה של משרד, שגרת עבודה, בכל זאת אתם צריכים קצת להאמין לפקידות המקצועית שעושה את העבודה.

יוסי שרעבי: עכשיו, יש שגרת עבודה של משרד - - -

סתיו שפיר: אבל איך זה קשור לאמון?

יוסי שרעבי: שגרת עבודה של משרד, הוויכוח בינינו עכשיו הוא קצת מעבר לוועדה הזאת, זה איך שאנחנו מתנהלים.

יוסי שרעבי: יש שגרת עבודה של משרד, המשרד מייצר לעצמו ארגז כלים שלם איך לתת את השירות הכי טוב של מדינת ישראל.

יוסי שרעבי: בתוך ארגז הכלים הזה הוא לוקח, הוא מחליט שבנושא הזה כדאי לו לעבוד באמצעות חברה חיצונית, כך הוא נותן את השירות הטוב ביותר, הוא מחליט לקחת חברה שתיתן לו ייעוץ כדי שנוכל לייצר את התובנות ואת השכל ולייצר את המדיניות הטובה ביותר - - -

סתיו שפיר: אתם קיבלתם אזהרה על שימוש יתר בחברות חיצוניות.

יוסי שרעבי: אני לא זוכר שיש לי אזהרה כזאת.

סתיו שפיר: אתם במשרד ש - - -

יוסי שרעבי: אין לי אזהרה כזאת.

יוסי שרעבי: אין לי שום אזהרה כזאת.

סתיו שפיר: לפני רגע דיברת על זה.

יוסי שרעבי: שיש לי אזהרה כזו?

סתיו שפיר: שנאמר לכם בייעוץ המשפטי שאתם לא יכולים להשתמש ביותר חברות חיצוניות.

יוסי שרעבי: לא, לי נאמר יועצים משפטיים, לא חברות חיצוניות.

יוסי שרעבי: מה פתאום?

סתיו שפיר: בייעוץ משפטי בחברות חיצוניות.

יוסי שרעבי: לא, לא, לא, מה פתאום?

יוסי שרעבי: מה פתאום?

סתיו שפיר: אז תסביר.

יוסי שרעבי: אני מעסיק הרבה יועצים משפטיים, כי לי אין מספיק יועצים משפטיים.

יוסי שרעבי: לי יש בעיה - - -

סתיו שפיר: יועצים משפטיים חיצוניים?

יוסי שרעבי: כן, כי לי יש בעיה של יועצים פנימיים במשרד, אין לי מספיק יועצים משפטיים.

יוסי שרעבי: אם חשבת אחרת, אז אני - - -

סתיו שפיר: לא, זה יותר מטריד ממה שחשבתי.

יוסי שרעבי: גם אותי זה מטריד.

סתיו שפיר: יועצים משפטיים בהסכם חיצוני?

יוסי שרעבי: יש דברים שחוות הדעת המשפטית אומרת שיש תחומים שיועצים משפטיים רק פנימיים יכולים להתעסק בהם.

יוסי שרעבי: למשל ועדות תמיכות, אתה לא יכול לקחת יועץ משפטי חיצוני, למה?

יוסי שרעבי: כי זה עניינים של כסף.

סתיו שפיר: ועלול להיות ניגוד עניינים, בוודאי.

יוסי שרעבי: יש דברים שמאשרים לנו להביא יועצים משפטיים חיצוניים.

יוסי שרעבי: המציאות במשרד שלנו שהיקף הפעילות שלנו ביחס לכמות היועצים המשפטיים הפנימיים היא בלתי סבירה בעליל, אנחנו זקוקים ליועצים משפטיים נוספים - - -

סתיו שפיר: כולם חתומים על הסכמי ניגודי עניינים?

יוסי שרעבי: אני מניח שכן.

סתיו שפיר: כל החברות החיצוניות גם שמייעצות?

יוסי שרעבי: בוודאי, הם מחויבים לזה.

יוסי שרעבי: איפה זה מתפרסם?

יוסי שרעבי: אם התבקשנו, אני חושב שהתבקשנו מטעם - - -

סתיו שפיר: פרסמתם אותם?

יוסי שרעבי: העברנו אותם, לדעתי.

סתיו שפיר: כל דבר שאתם מעבירים למישהו שמבקש מכם בקשה לחופש מידע אתם יכולים גם להעלות לאתר.

סתיו שפיר: זה חלק מה - - -

יוסי שרעבי: מה שהיועצת המשפטית - -

סתיו שפיר: כבר עשיתם את העבודה, תפרסמו את זה באתר.

יוסי שרעבי: - - אנחנו עושים.

יוסי שרעבי: מה שהיועצת המשפטית מנחה אותנו אנחנו עושים, על פי הנוהל.

שלמה בילבסקי: יש נוהל של חופש מידע שאומר שכל תשובה שניתנת לפונה ולו אישית, צריכה לעלות לאתר מרכזי לחופש המידע.

שלמה בילבסקי: זה לא קורה.

גיא ענבר: ניגוד עניינים לא מפרסמים - - -

סתיו שפיר: ניגוד עניינים של עובדי מדינה מפרסמים.

סתיו שפיר: גם על זה כבר יש נוהל חדש.

יוסי שרעבי: סליחה, שנייה.

יוסי שרעבי: לי אין בעיה להעלות, כשיהיו לי את הכלים לעשות את זה.

סתיו שפיר: מה?

יוסי שרעבי: כשיהיו לי את הכלים אני אעלה הכול.

סתיו שפיר: צריך גם לזה להביא לכם מתנדב?

יוסי שרעבי: לא, את רוצה להביא לי כוח אדם אני אשמח, אבל אני - - -

סתיו שפיר: אם צריך בשביל לסרוק כמה נהלים, תעבירו את זה אלינו לוועדה אנחנו נדאג להעלות את זה לאתר.

יוסי שרעבי: חברת הכנסת שפיר, אני - - -

סתיו שפיר: למעשה הקמנו אתר ניגוד עניינים ואפשר להעלות את זה ישירות לאתר הזה.

יוסי שרעבי: אני אגיד את זה אולי בצורה שאינה משתמעת לשתי פנים, כמות כוח האדם שעומד לרשותנו לטובת המשימות האלה היא בלתי סבירה בעליל.

סתיו שפיר: נו, פתרתי לך את זה עכשיו.

יוסי שרעבי: לא פתרת לי שום דבר.

סתיו שפיר: תעבירו את זה לוועדת השקיפות, אנחנו נדאג להעלות את זה לאתר.

יוסי שרעבי: טוב, אני עובד על פי מה שהיועץ המשפטי בעניין הזה מנחה.

סתיו שפיר: אבל יש לך הנחיה של היחידה הממשלתית לחופש המידע.

יוסי שרעבי: ההנחיה היא נורא נחמדה, אם אין לי את הכלים איך את רוצה שאני אעשה את זה?

יוסי שרעבי: יש הנחיה גם - - -

סתיו שפיר: אז כרגע - - - אתה יכול להעביר את זה ליחידה לחופש המידע.

יוסי שרעבי: - - של מדינת ישראל להנגיש את כל מוסדות התרבות וכל המוסדות בכלל.

יוסי שרעבי: העלות של ההנחיה הזו היא מיליארדים, אף אחד לא - - - מישהו יכול לבצע אותה?

יוסי שרעבי: לא, למרות שיש הנחיה.

סתיו שפיר: יש חוק, לא הנחיה.

יוסי שרעבי: יש חוק ואף אחד לא מבצע אותו כי אף אחד לא יכול - - -

סתיו שפיר: אבל צריך לבצע אותו.

סתיו שפיר: ברור שהמדינה צריכה לייצר - - -

יוסי שרעבי: אבל היא לא יודעת להעמיד את הכסף הזה.

סתיו שפיר: היא יודעת, היא לא רוצה להעמיד.

יוסי שרעבי: היא לא מעמידה.

יוסי שרעבי: אז היא לא רוצה, אז איך נבצע את זה אם - - -

סתיו שפיר: אז תילחמו בשביל זה.

יוסי שרעבי: נלחמים, נלחמים כל היום.

יוסי שרעבי: כל היום נלחמים מלחמות כאן.

סתיו שפיר: אם היה בזה רבע עוצמה שנלחמים על כל מיני - - - לא יודעת מה.

יוסי שרעבי: צריך לדעת שבצד הבקשות צריך גם להעמיד - - - זה נורא נחמד - - -

סתיו שפיר: לעשות קיצוצים בכל מיני פסטיבלים - - -

ליאור תמם: נגישות עולה מיליארדים, זה לא עולה מיליארדים.

סתיו שפיר: זה כל כך פשוט ופתרנו את זה.

סתיו שפיר: אתם מעבירים את זה או ליחידה הממשלתית לחופש המידע והם יעבירו או שאתם מעבירים את זה אלינו לוועדת השקיפות ואנחנו מעלים את זה לאתר.

יוסי שרעבי: אנחנו נעשה - - -

שלמה בילבסקי: רק להכניס את הדברים לפרופורציות, ברשותך.

שלמה בילבסקי: משרד הבריאות מקבל 800 בקשות בשנה ויש להם גם בן אדם אחד שעושה את זה, הוא מעלה 250 בקשות מדי שנה לאתר.

שלמה בילבסקי: זה מאוד פשוט.

שלמה בילבסקי: לכם יש כמה עשרות בודדות של בקשות, זו פרוצדורה מאוד מאוד פשוטה.

יוסי שרעבי: אתה מהיחידה לחופש מידע?

שלמה בילבסקי: כן.

יוסי שרעבי: כל מה שאנחנו מחויבים להעלות אנחנו נעלה חד משמעית.

יוסי שרעבי: כל מה שהיועץ המשפטי מחייב אותנו - - - אנחנו נעשה את זה.

סתיו שפיר: טוב, אז כל הדברים האלה מחויבים.

סתיו שפיר: בבקשה תעבירו את זה אלינו.

שלמה בילבסקי: זה לא קורה היום, אני רק אומר - - -

יוסי שרעבי: זה לא קורה כי הפערים בכוח אדם הם מטורפים אצלנו ויש כאן מישהי שהבאנו במיוחד כדי שהיא תצמצם פערים.

יוסי שרעבי: אני אומר את זה בפעם העשירית.

יוסי שרעבי: תנו לנו לפתור את הפערים האלה - - -

סתיו שפיר: בסדר, אז תעבירו את זה אלינו, אנחנו עומדים לשירותכם בעניין הזה.

יוסי שרעבי: - - - שעשינו כאן.

יוסי שרעבי: לפני שנה לא הייתם יכולים לדבר איתנו בצורה כזו, לא היה כאן כלום.

שלמה בילבסקי: נכון.

קריאה: אז תגידו את זה.

שלמה בילבסקי: אני אגיד את זה, כשאני אדבר - - -

סתיו שפיר: תנו לי הוכחות אני אפרגן.

יוסי שרעבי: אין הוכחות?

יוסי שרעבי: מה שאני מראה לך כאן זה לא הוכחות?

סתיו שפיר: כל הדברים שדיברנו עכשיו הם מפורסמים רק באופן תיאורטי, הם לא מפורסמים.

סתיו שפיר: יש לך כבר שלושה חודשים עובדת שאחראית על חופש המידע, ברכותיי, כל הכבוד, תפרסמו את המידע ואז אנחנו ניתן לכם כמה פרגונים שאתם רוצים, אבל תפרסמו קודם.

יוסי שרעבי: את צריכה לפרגן למשרד על המהלכים שהוא עושה בעניין הזה.

סתיו שפיר: על מה?

סתיו שפיר: איזה מהלכים?

יוסי שרעבי: על זה שהם מביאים בן אדם, שמים את הבן ומצמצמים כאן פערים.

סתיו שפיר: אתה יודע שזה קיים במשרדי ממשלה.

יוסי שרעבי: את יודעת שזה לא היה קיים במשרד הזה.

יוסי שרעבי: את צריכה לראות את הפערים כאן.

סתיו שפיר: אתה שלוש שנים במשרד הזה, נכון?

יוסי שרעבי: כן, בשלוש שנים ואף אחד לא הציף את זה ככה.

סתיו שפיר: מה?

יוסי שרעבי: אף אחד לא הציף את זה בצורה כזאת, זה היה אצל הדוברות של המשרד, זה לא היה ככה.

סתיו שפיר: אני הייתי יכולה עכשיו לעמוד ולצטט את כמות הפעמים שהשרה דיברה והשתמשה בערך השקיפות כדי לדבר נגד כל מיני גופים שלא מצאו חן בעיניה - - -

יוסי שרעבי: טוב, זה לא - - -

סתיו שפיר: ועשתה בזה שימוש ציני.

יוסי שרעבי: אנחנו לא - - -

סתיו שפיר: אבל אם ניקח את זה למקום אחר, אם יש כל כך הרבה מודעות לשקיפות הייתי מצפה שכבר מזמן תהיה מישהי שאחראית על חופש המידע.

סתיו שפיר: אתם מחויבים בחוק להעמיד מישהו שאחראי על חופש המידע, אתם לא עושים טובה, אתם חייבים.

יוסי שרעבי: אנחנו חייבים בחוק, זה חדש - - - אנחנו חייבים - - -

סתיו שפיר: והיא חייבת גם לא להיות כפופה לדובר.

סתיו שפיר: לא, אסור שזה יהיה כפוף לדובר.

יוסי שרעבי: עכשיו, זה חדש.

סתיו שפיר: כבר מעל שנה.

יוסי שרעבי: מה פתאום?

יוסי שרעבי: אותה הנחיה כזו שלכם שזה יהיה כפוף למנכ"ל.

סתיו שפיר: זה הנחיה שלנו?

סתיו שפיר: זו הנחיה של משרד המשפטים.

יוסי שרעבי: וממתי ההנחיה הזאת?

סתיו שפיר: מעל שנה, לא?

שלמה בילבסקי: חצי שנה.

יוסי שרעבי: כן.

סתיו שפיר: אנחנו עושים פה בוועדה ישיבות מעקב אחרי דוחות פרסום התקשרויות, משרד התרבות הרבה - - -

יוסי שרעבי: אני - - - מה שאנחנו עושים, צריך לפרגן לנו.

סתיו שפיר: כשתראו תוצאות נפרגן.

סתיו שפיר: מבטיחה לך.

סתיו שפיר: חגיגות ה-70, כמה כסף כבר מדובר עכשיו?

סתיו שפיר: 240 מיליון שקל?

יוסי שרעבי: הלוואי?

יוסי שרעבי: יש לך 140 לתת לי?

סתיו שפיר: ה-140 הועבר בוועדת כספים.

יוסי שרעבי: מאיפה את מביאה את המספרים האלה?

סתיו שפיר: כי ישבתי בוועדה.

יוסי שרעבי: אז הנתונים שאת אומרת לא נכונים, לא מדויקים.

סתיו שפיר: אז זה לא עבר?

יוסי שרעבי: התקציב שעומד לרשותנו לאירועים ה-70, הוא בתקווה 100 מיליון שקלים.

יוסי שרעבי: זה מה שנסגר בסוף.

סתיו שפיר: בסך הכול, כולל תקציבים שהיו במשרד?

יוסי שרעבי: 100 מיליון שקלים לטובת אירועי ה-70.

סתיו שפיר: כולל תקציב שהיה במשרד?

יוסי שרעבי: התקציב של המשרד לא קשור לאירועי ה-70.

סתיו שפיר: לא, כולל התקציבים שהיו במשרד ליום העצמאות.

יוסי שרעבי: כל התקציב שמיועד לאירועי ה-70 הוא 100 מיליון, יש תקציב להדלקת המשואות, שזה לא קשור לאירועי ה-70, זה קשור להדלקת המשואות.

סתיו שפיר: שכמה הוא?

יוסי שרעבי: זה תקציב של 8 מיליון שקלים מדי שנה.

סתיו שפיר: אוקיי, ומה עוד?

יוסי שרעבי: זה תקציב שעושים מדי שנה לטקס הדלקת המשואות, זה תקציב שנמצא אצלנו, אנחנו עושים את האירוע הזה מדי שנה ובהצלחה גדולה.

יוסי שרעבי: התקציב התוספתי, זה תקציב לאירועי ה-70, זה לא קשור, זה הדלקת המשואות, הוא 100 מיליון שקלים.

יוסי שרעבי: התקציב מנוהל באמצעות המשרד, אנחנו הקמנו מרכז הסברה שמנהל את זה מטעם המשרד, אני עומד בראש ועדת חגיגות ה-70, אבל מה השאלה?

יוסי שרעבי: האירועים רק מתחילים, עוד לא התחילו.

סתיו שפיר: איפה מתפרסם התקציב?

סתיו שפיר: מה קורה עם התקציב?

סתיו שפיר: בפרוטוקולים של ועדת המכרז על ההפקה של שנת ה-70?

יוסי שרעבי: אל"ף, אירועי ה-70, כל הפרוטוקולים כולם מתועדים, יפורסמו, כתובים, יש ליווי משפטי של כל הדברים האלה.

סתיו שפיר: כמה ספקים ניגשו?

יוסי שרעבי: היה מכרז, זה מתחלק ככה, זה קצת יותר מורכב, אני עכשיו אספר את כל התהליך, בסדר?

יוסי שרעבי: זה מעניין אותך?

סתיו שפיר: שאלתי כמה ספקים ניגשו.

יוסי שרעבי: למה?

יוסי שרעבי: את שאלת שאלה - - -

סתיו שפיר: למכרז להפקת אירועי ה-70.

יוסי שרעבי: אבל את שואלת שאלה שאני רוצה להסביר לך, כי היא לא מדויקת, אני אסביר לך איך זה מתנהל.

יוסי שרעבי: ההתנהלות היא כזו, אנחנו פרסמנו מכרז לניהול, חברת הפקה שתנהל באמצעותנו את כל המכרזים.

סתיו שפיר: טרגט.

יוסי שרעבי: החברה שזכתה היא חברת טרגט.

יוסי שרעבי: טרגט היא לא חברה מפיקה, היא חברה מנהלת, היא מחויבת לקבל אישור לכל דבר מהמנהלת שאני עומד בראשה.

יוסי שרעבי: היא מוציאה מכרזים, יש קונספט, הקונספט הוא כזה - - - למה אתה מחייך?

יוסי שרעבי: יש משהו לא מדויק שאני אומר?

קריאה: לא, חס וחלילה, אני לא מכיר את המאטריה ומקשיב.

סתיו שפיר: למה זה מפריע לך הבעות פנים של אנשים?

יוסי שרעבי: לא, כאילו אני אומר משהו לא נכון.

קריאה: לא, חלילה, אני לא מכיר ולא - - -

יוסי שרעבי: אז סליחה, אני מתנצל.

יוסי שרעבי: ככה הבנתי, לא הבנתי את זה - - - אז אני מתנצל, בסדר, לא הבנתי אותך נכון.

יוסי שרעבי: אז החברה היא חברה מנהלת.

יוסי שרעבי: אנחנו בנינו קונספט, הקונספט אומר את הדבר הבא.

יוסי שרעבי: מאחר שאין לנו הרבה כסף, דרך אגב, הרבה פחות מאשר היה ב-60 וב-50 וב-40, ב-60 וה-50 אני יודע להגיד, החברה המנהלת הזו יוצאת למכרזים לספקים על פי מתווה שאנחנו הגדרנו.

יוסי שרעבי: האירועים מתחלקים לשני עוגנים עיקריים, עוגן אחד ל-70 השעות הראשונות, שזה ה-18 באפריל עד ה-21 באפריל.

יוסי שרעבי: במהלך ה-70 שעות האלה קורים חמישה מגה אירועים כשהקונספט הוא הרבה מאוד שיתוף ציבור, להבליט את הקונספט המרכזי של אירועי ה70 שזה מורשת של חדשנות, מדינת ישראל כמורשת של חדשנות.

יוסי שרעבי: גם המורשת, הזיקה לארץ וכן הלאה.

סתיו שפיר: אני שואלת על הסכומים ועל איך זה מנוהל.

יוסי שרעבי: שנייה, אני איתך ואני מפרט.

יוסי שרעבי: דווקא במקרה הזה.

יוסי שרעבי: את לא רוצה שאני אפרט?

סתיו שפיר: לא, אני מעדיפה שנתמקד.

יוסי שרעבי: אני מאוד ממוקד.

יוסי שרעבי: מאוד מאוד ממוקד.

סתיו שפיר: חברת טרגט מרקט קיבלה, כמה כסף?

יוסי שרעבי: חברת טרגט מרקט זכתה במכרז, על פי עקרונות המכרז ניהלנו איתה משא ומתן.

יוסי שרעבי: ערערו על ההחלטה בבית המשפט ומשכו את הבקשה.

יוסי שרעבי: משכו את העתירה שלהם.

יוסי שרעבי: חברת טרגט מרקט היא למעשה החברה שמנהלת ובמסגרת המכרז היא הייתה מחויבת להעמיד סדרה של כלים כי לתת לנו את השירותים, כולל כלים משפטיים, כולל כלים של יח"צ, כולל כלים של ניהול אמנותי, עם עוד מספר לא קטן של בעלי תפקידים שהיא נדרשת להעמיד.

סתיו שפיר: ואז היא שוכרת חברה נוספת.

יוסי שרעבי: היא לא שוכרת חברה נוספת.

יוסי שרעבי: כל ארגז הכלים שהיא מעמידה זה לטובת ניהול, כל תהליך בחירה וניהול הפרויקטים, כולל תהליך המכרוז, כולל תהליך הבחירה, כולל תהליך המיון וכן הלאה, את הכול היא מאשררת אצלנו בוועדת המכרזים של המשרד.

יוסי שרעבי: זה התהליך.

יוסי שרעבי: היא יצאה למכרז.

יוסי שרעבי: עכשיו היא יוצאת למכרז לבחירת ספקים לאירועים השונים שאנחנו מאשרים אותם.

יוסי שרעבי: אני אתן דוגמה קונקרטית, אנחנו הולכים, בלי יותר מדי לפרסם את האירועים כי אנחנו רוצים לשמור על חלק מההפתעה, אבל נגיד מה שפורסם כבר, מיצג לילה.

יוסי שרעבי: מיצג לילה זה מיצג של כל מיני דמויות שיביאו לידי ביטוי את הדברים שאנחנו גאים בהם כמדינה.

יוסי שרעבי: פרסמנו מכרז לספקים שיודעים לעשות מיצג לילה כזה, ניגשו איקס ספקים, קבענו תקציב מראש, הציגו לנו כמה דבר כזה אמור לעלות, זה הגיע לוועדת מכרזים, נתנו לנו פירוט מלא.

יוסי שרעבי: ועדת המכרזים בדקה את זה, העירה על זה, אישרה את זה, אחרי שהיא אישרה את זה הם יצאו למכרז.

יוסי שרעבי: נבחר הספק, הספק מובא לוועדת מכרזים, ועדת המכרזים שלנו מאשרת את הספק שהם המליצו עליו.

יוסי שרעבי: ככה זה מתנהל עם כל הפרויקטים.

סתיו שפיר: אתה דיברת קודם על זה שצריך רגולציה, זה לא מעמיס עוד - - -

יוסי שרעבי: לא, זה מוריד רגולציה.

יוסי שרעבי: תקשיבו - - -

סתיו שפיר: הקמתם את המִנהלת - - -

יוסי שרעבי: אני ממש מופתע מהשאלות שלך, אני חייב להגיד לך, זה פשוט מעיד על העובדה - - -

סתיו שפיר: אני מצטערת שאני מופתע, אבל אתה - - - רגע, רגע, לקחתם מנהלת - - -

יוסי שרעבי: לא, אני מופתע כי - - - שהמשרד יכול לנהל דברים כאלה.

סתיו שפיר: יש לי כנראה אמון יותר גבוה במגזר הציבורי מאשר לך יש, אבל זה כבר יכול להיות דיון אחר.

יוסי שרעבי: לא, מכיוון שאני מנהל 30 שנה במגזר הציבורי, יש לי הבנה קטנה איך מינהל ציבורי מתנהל.

סתיו שפיר: אנחנו יכולים לערוך על זה דיון, על מה קורה - - -

יוסי שרעבי: התפקיד - - -

סתיו שפיר: סליחה, רגע, אתה מאוד - - -

קריאה: רגיש.

סתיו שפיר: חבר'ה, לא צריך פה עוד הערות.

סתיו שפיר: אנחנו רואים שיש פה הרבה יחס לקהל בוועדה ולמשתתפים האחרים, אין צורך בזה.

סתיו שפיר: אני חושבת שמשרד ממשלתי מתפקד יותר טוב כשיש בו אנשי מקצוע טובים שאוספים את הידע, הידע מתפרסם, הוא שקוף לציבור, אפשר לפקח עליו.

סתיו שפיר: ככה מביאים ליעילות, לעבודה יותר טובה ומוצלחת ולזה שהכספים גם מנותבים לציבור ולא לשום מקום אחר.

סתיו שפיר: זו התפיסה שלי של איך מגזר ציבורי צריך לעבוד, אבל יכול להיות שאנחנו חלוקים ושהדרך שלכם היא - - - בסדר, לא ניכנס לזה.

סתיו שפיר: אני שואלת, אתם הקמתם מנהלת כדי לנהל את האירועים האלה בעלות של 100 עד 240 מיליון שקלים, כלומר כמעט רבע מיליארד - - -

יוסי שרעבי: של האירועים, לא של המנהלת.

סתיו שפיר: אם תקבלו את הכסף של חגיגות יום העצמאות אז רבע מיליארד שקל הולך לחגיגות יום העצמאות.

יוסי שרעבי: למה רבע מיליארד שקל?

סתיו שפיר: כי מה שאתם רוצים זה 240.

יוסי שרעבי: למה?

יוסי שרעבי: מאיפה הבאת את זה?

סתיו שפיר: כי הסכום הנוסף שהייתם אמורים לקבל הוא עוד 140 מיליון.

יוסי שרעבי: רגע, 100 מיליון שקל לא הולך למנהלת, 100 מיליון שקל הולך לאירועים.

יוסי שרעבי: המנהלת, הניהול של המנהלת, העלות שלה זה משהו באזור 9-8 מיליון שקלים, העלות של המנהלת זה בערך 10% מכלל האירועים עצמם.

סתיו שפיר: אז למה להקים מנהלת ב-9-8 מיליון שקלים?

יוסי שרעבי: משום שהדרך היחידה לנהל היקף כזה של פרויקטים בלוח זמנים כזה, ביצירתיות כזאת - - -

סתיו שפיר: אבל אנחנו יודעים שלוח הזמנים, ידענו ששנת ה-70 מגיעה.

סתיו שפיר: באמת, זה טקס וזה חגיגות מאוד חשובות - - -

יוסי שרעבי: אני רוצה לומר לך - - -

סתיו שפיר: שנייה, אלה חגיגות מאוד מאוד - - -

יוסי שרעבי: את יודעת מתי מדינת ישראל אישרה לי את התקציב?

סתיו שפיר: אלה חגיגות - - -

יוסי שרעבי: את יודעת מתי מדינת ישראל אישרה לי את התקציב?

יוסי שרעבי: בינואר השנה.

סתיו שפיר: אלה חגיגות מאוד מאוד משמעותיות ועדיין חגיגות, חשובות ככל שיהיו, הן לא יותר חשובות מלהעלות את קצבאות הנכים או מלעשות דברים - - -

יוסי שרעבי: אבל זה לא דיון איתי, זה דיון שתעשי מול משרד האוצר, לא איתי.

סתיו שפיר: אבל אתם רציתם והשרה ביקשה עוד 140 מיליון, עוד 200 מיליון שקלים למעשה.

יוסי שרעבי: אנחנו ביקשנו 200 מיליון שקלים כי חשבנו שלאירועי ה-70 של מדינת ישראל ראוי לתת להם תקציב כדי שנוכל באמת להציג את הגאווה ואת ההישגים של מדינת ישראל.

סתיו שפיר: 200 מיליון?

יוסי שרעבי: אבל זה לא משנה, קיבלנו 100.

יוסי שרעבי: מה זה משנה כמה ביקשנו?

יוסי שרעבי: קיבלנו 100, אישרו לנו את זה רק בינואר כשאנחנו ב-19 באפריל כבר צריכים להיות באוויר עם אירוע, עד אז צריך לעשות את כל תהליך התמחור ובחירת הספקים והקריאטיב - - -

סתיו שפיר: אז מוציאים כמעט 10 מיליון שקלים על מנהלת?

יוסי שרעבי: המִנהלת מתנהלת 18 חודש.

יוסי שרעבי: אנחנו נמצאים מינואר עד אפריל 2019, במהלך התקופה הזאת היא צריכה לצאת למכרזים, היא צריכה לאשר ספקים, היא צריכה - - - קריאטיב, היא צריכה להביא רעיונות - - -

סתיו שפיר: עד אפריל 2019?

יוסי שרעבי: כן, עד סוף שנת ה-70, עד יום העצמאות הבא.

סתיו שפיר: במשך שנה.

יוסי שרעבי: כן.

יוסי שרעבי: היא מתחילה בינואר ומסיימת 18 חודש אחרי זה, כי זו שנת פעילות ועוד ארבעה-חמישה חודשים של הכנות.

יוסי שרעבי: אנחנו, דרך אגב, הורדנו אותה במחיר, במשא ומתן, באופן דרמטי.

יוסי שרעבי: אתם צריכים להבין איך זה מתנהל, יושבים גם יועצים משפטיים, זה מגיע לחשב הכללי, מגיע לוועדת הפטור, כל כך הרבה עיניים זה עובר, יש כאן ירידה לפרטים - - -

סתיו שפיר: אבל אני שואלת אותך - - -

יוסי שרעבי: אתם צריכים להבין, זה לא שבן אדם אחד אישר - - -

סתיו שפיר: אתם צריכים מנהלת, אני לא חשבתי שבן אדם אחד אישר, לקחתם מנהלת, המנהלת הזאת לוקחת חברה חיצונית כדי להפיק, סליחה, כדי לנהל, החברה החיצונית שמנהלת לוקחת עוד חברה חיצונית, את בנדא או איך קוראים להם?

יוסי שרעבי: לא, זהה לא ככה, את מייצרת כאן עיקרון פירמידה שלא קיים.

יוסי שרעבי: אנחנו מנהלים את זה, אני כיושב ראש המנהלת והיחידה המקצועית שלי, שזה מרכז ההסברה, עושים את כל הניהול, הפיקוח והבקרה, אנחנו מגדירים, אנחנו מגדירים את המדיניות, אנחנו מגדירים את המתווה, אנחנו מגדירים את הקונספט, אנחנו מאשרים את הקריאטיב, אנחנו עושים את הכול, אנחנו מביאים את זה לוועדת המכרזים, מאשרים את המכרז, אנחנו מאשרים את הספק, הכול עובר דרך המשרד, המשרד מנהל את זה, ואם למשרד לא היו כלים מקצועיים הוא גם לא היה יודע לשאול שאלות, לא היה יודע להגדיר דברים, לא היה יודע אם זה נכון או לא נכון, אם הסכומים הם נכונים או לא נכונים.

יוסי שרעבי: בגלל שהמערכת היא מאוד מקצועית אז המערכת גם יודעת להנגיש, להתוות, לעשות בקרה וכן הלאה.

סתיו שפיר: טוב, איפה זה מתפרסם?

סתיו שפיר: כל ההוצאות של המנהלת, כל התקציבים שיוצאים משם?

יוסי שרעבי: הכול יפורסם, אנחנו הרי מודעים לזה, ובצדק, שמאחר שמדובר בפרויקט שהוא 100 מיליון הוא חייב להיות משוקף לחלוטין, תחת ביקורת, הכול מתועד, הכול יפורסם ואני גם מעריך ש - - -

סתיו שפיר: מתי?

יוסי שרעבי: תוך כדי.

סתיו שפיר: פרוטוקולים של ועדת מכרזים?

יוסי שרעבי: אין בעיה להוציא אותם, אנחנו נמנעים ברגע זה לפרסם חלק מהדברים כי אנחנו רוצים לשמור על עיקרון ההפתעה.

סתיו שפיר: של מה?

יוסי שרעבי: של האירועים, אנחנו רוצים קצת להפתיע את הציבור.

יוסי שרעבי: את יודעת, אנחנו לא רוצים שהכול יתפרסם, למרות שמדליפים לנו דברים כל הזמן, אבל אנחנו רוצים שאנשים יופתעו מהאירועים.

יוסי שרעבי: רוצים שפתאום, אנחנו לא רוצים - - - למשל, אני אתן דוגמה קונקרטית, אנחנו הולכים לעשות אירוע שלא היה כמותו בטקס הדלקת המשואות, חלק מהדברים אנחנו רוצים שהפעם הראשונה שציבור ייתקל בהם יהיה באירוע עצמו, לשמור על עיקרון ההפתעה.

סתיו שפיר: זה לא כאילו אתם מפרסמים את התסריט של האירוע.

סתיו שפיר: אתם מפרסמים את ההוצאות של האירוע, אני לא חושב שזה מייצר איזה - - -

יוסי שרעבי: לא, הוצאות אין בעיה לפרסם.

סתיו שפיר: אף אחד לא ביקש מכם תסריטים והעמדה על הבמה.

סתיו שפיר: או איזה מילים יככבו במצעד.

יוסי שרעבי: לא, עלויות וזה, אין שום בעיה.

סתיו שפיר: מה?

קריאה: למרות שגם שם יכולים להפתיע.

סתיו שפיר: גם שם יהיו הפתעות, אין ספק, אבל זה לא הדבר - - -

יוסי שרעבי: עלויות, אין שום בעיה.

סתיו שפיר: אז מתי זה יתפרסם?

סתיו שפיר: שבועיים מהיום זה בסדר?

יוסי שרעבי: בסדר.

יוסי שרעבי: את רוצה שנפרסם את זה שבועיים מהיום, כמובן הכול בכפוף לאישורים של היועצת המשפטית של המשרד.

סתיו שפיר: הדברים האלה אמורים להיות מפורסמים, זה לא - - -

יוסי שרעבי: כל מה שהיועצת המשפטית תאשר אנחנו נפרסם.

סתיו שפיר: בסדר.

סתיו שפיר: נושא אחרון, טיסות ונסיעות, גם בקשה שחוזרת ונשנית.

סתיו שפיר: נסיעות לחו"ל של עובדי מדינה בכירים מתפרסמות, של חברי כנסת כמובן שמתפרסמים, למה הנסיעות של השרה הן - - -

יוסי שרעבי: הן כן מפורסמות.

הדר נציב: פרסמנו ו - - -

יוסי שרעבי: הכול מפורסם.

סתיו שפיר: עלויות של כל נסיעה?

הדר נציב: כל מה שהוא רצה הוא - - -

סתיו שפיר: מי זה הוא רצה?

סתיו שפיר: אני שואלת על פרסום לציבור.

יוסי שרעבי: אני לא בטוח - - -

סתיו שפיר: אם מישהו אחד, אם פנה אליכם עורך דין אחד וביקש פרסום - - -

יוסי שרעבי: אני לא יודע, צריך לבדוק את זה.

סתיו שפיר: בוודאי שצריך לפרסם את זה לציבור.

יוסי שרעבי: צריך לפרסם את זה לציבור?

סתיו שפיר: בוודאי.

שלמה בילבסקי: אם זה ניתן כתשובה לחופש המידע.

יוסי שרעבי: תשובה כן.

יוסי שרעבי: אבל היא לא אומרת תשובה, היא אומרת לפרסם את זה.

סתיו שפיר: סליחה, למה אתה שואל אותו ולא אותי?

יוסי שרעבי: כי זה לא נראה לי הגיוני, מה שאת אומרת.

סתיו שפיר: כל הנסיעות של חברי הכנסת מפורסמים - -

יוסי שרעבי: צריך להעלות אותם לאתר?

סתיו שפיר: - - באתר האינטרנט, בוודאי.

סתיו שפיר: תיכנס לאינטרנט, תראה את כל הנסיעות של חברי הכנסת, כולל מי מימן את הנסיעה, כולל כמה זמן, כולל כמה - - - כל הדברים.

יוסי שרעבי: אז תוציאו הנחיה כזאת, אני לא מניח - - -

סתיו שפיר: גם של עובדי מדינה, כל הדברים האלה אמורים להתפרסם.

יוסי שרעבי: יש הנחיה כזאת?

סתיו שפיר: אתם אמורים לפרסם נסיעות, בוודאי.

יוסי שרעבי: כשמבקשים אנחנו מעבירים את המסר, אבל - - -

סתיו שפיר: אבל מה זה מבקשים?

סתיו שפיר: אני לא יודעת מי ביקש מכם את הנסיעה.

סתיו שפיר: בן אדם פרטי ביקש מכם, אני יודעת - - -

יוסי שרעבי: חברת הכנסת שפיר, אם מבקשים - - -

סתיו שפיר: אני מדברת על פרסום לציבור.

יוסי שרעבי: אם יש הנחיה כזאת שכל הנסיעות של השרים ושל המנכ"לים ושל כל העובדים שממונים, צריכים לעלות אוטומטית לשרים, אם יש הנחיה כזאת זה יעלה.

יוסי שרעבי: אני לא מכיר הנחיה כזאת.

קריאה: אל"ף, יש את דוחות ההתקשרויות - - -

יוסי שרעבי: יש את אלה שפונים ומבקשים, אנחנו מעבירים.

יוסי שרעבי: היא אומרת שחברי כנסת, שאתם צריכים להעלות את זה אוטומטית.

סתיו שפיר: כן, זה עולה במשרדי הממשלה אוטומטית, אתם צריכים לפרסם את זה.

יוסי שרעבי: אני לא - - - אני חושב שאין הנחיה כזאת.

סתיו שפיר: אתה יודע מה?

סתיו שפיר: אנחנו ב-2018, הציבור משלם את הכסף של הנסיעות - - -

יוסי שרעבי: תוציאו הנחיה כזאת.

סתיו שפיר: הציבור משלם את הכסף של הנסיעות האלה - - -

יוסי שרעבי: אני לא מתווכח, תוציאו הנחיה כזאת, היא לא קיימת.

סתיו שפיר: אז אני מבקשת מכם לפרסם אותם, כפי שעושים משרדי הממשלה, כפי שנוגע בנוגע לחברי הכנסת - -

יוסי שרעבי: תוציאו הנחיה כזאת.

סתיו שפיר: - - בוודאי ובוודאי שהשרה צריכה לפרסם את כל עלויות הנסיעה שלה, מתי היא נוסעת, לאן היא נוסעת ומה הסכומים.

סתיו שפיר: הציבור משלם על זה, זה כל כך מובן מאליו שזה צריך להתפרסם.

יוסי שרעבי: קודם כל, כמו שאתם יודעים, ועדת הנסיעות מאשרת את זה, ועדת נסיעות היא ועדה ציבורית, כל האישורים של ועדת הנסיעות הם אישורים גלויים וחשופים, אין שום בעיה, אבל אני לא מכיר פשוט הנחיה להעלות - - -

סתיו שפיר: טוב, בסדר.

סתיו שפיר: תודה.

סתיו שפיר: אני רוצה לסכם את הישיבה.

סתיו שפיר: אני מבקשת מכם, בבקשה, לפרסם בתוך 30 יום מהיום את כל הפרוטוקולים מאז 2015 של מועצת התרבות והאמנות, אחר כך אנחנו נראה לאן צריך להתקדם משם.

סתיו שפיר: כמובן את כל התמיכות, להפנות אותנו לאיפה זה מתפרסם - - -

ליאור תמם: זה מועצת התרבות והאמנות ואנחנו גם הגשנו על מועצת הקולנוע באותו - - -

סתיו שפיר: סליחה, של כל הגופים הללו שאמורים כבר להתפרסם, לפחות מאז שאתה נכנסת למשרד.

ליאור תמם: אני איחרתי קצת, אבל אנחנו ביקשנו כבר המון שנים.

סתיו שפיר: אני חייבת לסיים, תודה.

סתיו שפיר: ואת שמות החברים אתם אמורים לפרסם מזמן, זה בכלל בלתי מתקבלת על הדעת.

יוסי שרעבי: על זה אין מחלוקת.

סתיו שפיר: את כל ההתקשרויות - - -

עדי אנגלמן: חלוקת תקציב.

סתיו שפיר: אני חייבת לסיים.

עדי אנגלמן: חלוקת תקציב.

סתיו שפיר: חלוקת תקציב, כבר אמרנו, ותמיכות.

סתיו שפיר: גם אמרנו את כל הדברים והם גם היו פה בישיבה.

סתיו שפיר: את כל ההתקשרויות שנעשו, פמי פרימיום וכו', איפה מתפרסמות ההתקשרויות שלה וככה של כל חברה חיצונית שעושה העברה כזאת של התקשרויות, כולל כל דוח מקצועי שהעבירה חברה חיצונית ברמת הייעוץ, שאספה נתונים וכו' וכו'.

סתיו שפיר: פרוטוקולים של ועדת המכרז להפקת שנת ה-70, כולל כמה ספקים הגישו מראש, האם פורסם החוזה שנחתם עם חברת ההפקה וגם את כל ההעברות שעושה החברה הזאת, כל התשלומים שהיא עושה, העלויות של המנהלת וכדומה.

סתיו שפיר: דוחות התקשרויות אתם חייבים להעלות בכל מקרה, כבר הייתם צריכים לפרסם לשנה הזאת.

סתיו שפיר: כל בקשה לחופש מידע שעניתם עליה, בבקשה תעלו לאתר.

סתיו שפיר: היכן שיש בעיות להעלות לאתר, תעבירו לנו לוועדה, אני באמת מציעה את השירות הזה, תעבירו לוועדת השקיפות את כל הנתונים, אנחנו נדאג להעלות את זה לאתר.

סתיו שפיר: זה צריך להיות באתר שלכם, ככה אנשים גם ימצאו את זה, אבל בתור מצב ביניים נעלה את זה אצלנו וכמובן נעשה את זה בשיתוף עם היחידה לחופש מידע.

סתיו שפיר: אני רוצה להודות לכל המשתתפים.

סתיו שפיר: אם יש עוד שאלות נוספות, תעבירו לי ואני מבטיחה - - - וכמובן לך, אדוני המנכ"ל, על ההשתתפות ועל עבודת ההכנה שעשיתם, אנחנו נעשה על זה מעקב.